Aurkezpena - ECRI Ethics in Finance & Social Value Ikerketa Taldea - UPV/EHU\nEgungo egoerak aukera ezin hobea eskaintzen du eraldaketa prozesu bat aurrera eraman ahal izateko: egungo enpresa-ereduak enpresa-erakundeen balioa stakeholders talde osorako areagotzen duten kudeaketa eredu berriztatzailetara birbideratzea. Finantza-harremanak optimizatzeko lerro ezberdinak daude: stakeholders teoria bere ikuspegi ontologikotik aplikatu, enpresa-erakundeek sortutako giza balioa modu objektiboan hartu eta kuantifikatu. Bestalde, bankuen gobernu korporatiboak finantza-arriskuak, hain zuzen ere, arrisku morala, murrizteko asmoarekin jokatzeaz gain, stakeholders taldekideek kreditu-erakundeen kudeaketan gehiago parte hartzea lor daiteke.\nGai guzti horiek finantza-arloaren ikuspegi etikoan barne hartzen dira eta azken hamarkadetan zientzialarien arreta gutxi jaso dute. Hala ere, zientzia-erkidegoak zein profesionalek erabat onartu dute, finantza-arloaren ikuspegi etikoa enpresa-kudeaketa operatiboan, taktikoan eta estrategikoan ikuspegi tekniko batetik barne hartzearen garrantzia.\nIkerketa-talde honek behar horri asetzea du helburu. Taldekideak ahalmen handiko ikertzaile gazteak dira eta urte asko eman dituzte eremu nazionalean zein nazioartekoan zeharkako ikerketa-lerrok jorratuz, hori bai, guztiek lotura bera dute: balioaren sormena finantza-arloaren ikuspegi etikotik.\nAurreikusitako emaitza garrantzitsuak hauek dira: Mutual Cash Holding, Ethical Cash Relationship Index, Stakeholders teoriak duen aplikagarritasun arazoari soluzioa eman eta, banku-arloan diagnostiko bat eta gobernantza-eredu bat garatu. Gainera, ereduak "paketatu" ondoren, neurrira egindako "jantzi" eran enpresetan garatu eta ezartzeko helburua dute transferentzia teknologikoaren bidez.\nIkerketa-arlo berri horrek oraindik arduraldi handia behar du…


Hezkuntzaren gaineko diagnostikoan ateratako ondorioak aztertzeko konpromisoa hartu du udalak : Bidasoko Hitza\nHezkuntzaren gaineko diagnostikoan ateratako ondorioak aztertzeko konpromisoa hartu du udalak\nHezkuntza Plazara dinamikak larunbatean aurkeztuko dituen zenbait ondorio aurreratu ditu jada. Alkateari eta gainerako alderdiei aurkeztu dizkiete, eta "positiboki" baloratu dutela diote.\nIrungo Hezkuntza Plazara dinamikako kideek azken bi hilabeteetan landutako hezkuntzaren gaineko diagnostikoa aurkeztu diote Jose Antonio Santano alkateari, baita ere hezkuntza saileko arduradun eta alderdi guztietako ordezkariei. Guztiekin bilera izan zuten astelehenean, eta bertan dinamikako bost kide bertaratu ziren. Haien arabera, udalak “positiboki” baloratu du diagnostikoa, eta horretan ateratako ondorioak aztertzeko konpromisoa hartu du.\nUdalean aurkezteaz gain, hedabideei ere bidali dizkiete diagnostikotik ateratako lehen ondorioak. “Atera dugun ondorioetako bat izan da 20-21 ikasturtean familia eta langileen gainean jarri den ardura handiegia izan dela. Kurtso hasieratik, hezkuntza-komunitateak ezinegon eta bakardade handia sentitu du administrazioaren aldetik egon den ezjakintasun eta planifikazio faltagatik”, esan dute lehenik. Ikasturtean zehar hartutako neurriak ikastetxe bakoitzeko errealitatera ez direla egokitu erantsi dute, ezta ere haur eta nerabeen osasun fisiko eta emozionala zaintzeko beharretara ere. Horregatik eskatu dute beste behin ikasleen eta gurasoeen eskubideak bermatzen dituen kontziliazio eredu berria, finean, “benetako kontziliazioa ahalbidetzen duten zerbitzuak egokitzea”.\nBaliabideei dagokionez, bitarteko oso gutxi izan dituztela ondorioztatu dute diagnostikoan, azpiegitura horiek ez direla tokiko behar eta errealitatera egokitu. “Gela txikiegiak, ikasle askorentzat; patio estalirik ez; espazio txiki eta zaharkituak orokorrean”, diote amorruz. Gainera, ikasturte honetan udaletxeak tokian tokiko arazoen aurrean hartutako neurriak “eskasak eta aurreikuspenik gabekoak” izan direla diote, eta kasu askotan guraso elkarteen presio lanari esker bideratu direla. Horregatik azpiegituren berrantolaketa eta espazio berriak sortzeko premia nabarmendu du dinamikak, eta horien erabileraren gainean hausnartzeko beharra.\nAmaitzeko, ikasleen inkusioan, familien eta ikastetxeetan naturan, ratioen jaitsieran edo euskararen erabileran ere gabezia asko ikusi dituzte egindako galdeketan.\nBide batez, larunbateko ekitaldira gonbidatu dituzte irundarrak; diagnostiko hori publikoki aurkeztuko dute, 18:00etan, San Juan plazan.\nErlazionatutako edukiaIrungo hezkuntzaren gaineko diagnostikoa egin du Hezkuntza Plazara egitasmoak«Hezkuntzak bizi duen egoera larria eta administrazioaren utzikeria» salatu dute hamarka lagunek


> Amnesia iraunkorraren aurrean «Gure Memoria» aldarrikatuko dute asteburuan Errekaleorren\nAmnesia iraunkorraren aurrean «Gure Memoria» aldarrikatuko dute asteburuan Errekaleorren\n«Zein motatako herria izango genuke egun, aurrekoek borrokatu izan ez balute?», «Borrokatzeko grina izango genuke?» galdera hauei erantzuna ematen saiatuko dira asteburu honetan Errekaleorren ospatuko diren «Gure Memoria» Jardunaldietan. Irilaren 25etik 26ra, bi eguneko egitarau oparoa antolatu dute memoriaren gaia prespektiba desberdinetatik lantzeko helburuarekin.\nErrelatoaren norgehiagoka eta honen hegemonia jarri nahi dute antolatzaileek jardunaldien erdigunean: «Mundu osoko edozein gatazka, gertakari edota pasarte historikotan, errelatoa, oraineko eta etorkizuneko interesen araberakoa da. Eta interes kontrajarriak dauden munduan bizi garenez, errelatoa ere, etengabeko norgehiagokan dago».\nEuskal Herriaren iragan hurbila ere errelatoaren norgehiagoka horretan murgilduta dago eta botere faktikoek makinaria oso bat jarria dute martxan errelato horren eraikuntzan, hezkuntza sistematik hasita ekoizten diren pelikula eta telesailetaraino. «Borrokari ekin zioten zapalduen memoria errotik ezabatu nahi dute» azaldu dute antolatzaileek, eta, hain zuzen, bertan jarri nahi dute fokoa «Gure Memoria» jardunaldiek: herri honen memoria kolektiboaren eraikuntzan, «nondik gatzoen ez ahazteko».\nOstiraletik larunbatera bitarte hainbat hitzaldi izango dira Errekaleor Auzo Askean, gaiari prisma desberdinetatik heltzeko. «Ahaztuak 1936-1977» elkarteko kideek hemango diote hasiera egitarauari ostiral arratsaldean «Hacer memoria, hacer justicia» izeneko hitzaldiarekin.\nLarunbat arratsaldean 16:30etan berrartuko dute egitaraua «gazte antolakuntzaren» inguruko mahai-ingurarekin. Bukatzeko, Nazio Askapen Mugimenduetako borroka moldeen eztabaida izango da Iñaki Gil de San Vicente eta Josetxo Otegirekin.\n»Zinema bizitzeko geroz eta joera indibidualistagoak garatzen ari direnean, guk formato kolektiboa aldarrikatu nahi dugu» →


Iverson: “Beti ematen dut ehuneko ehuna” - Saski Baskonia\nIverson: “Beti ematen dut ehuneko…\nColton Iverson izan da Baskoniaren bosgarren fitxaketa. Marco Crespiren taldeak gaur goizean hasi ditu entrenamenduak. Besiktasen jokatu ondoren, jokalari estatubatuarrak saskibaloi europarra ezagutzen du, baina ez Endesa Liga. Lehen sentsazioak positiboak izan dira. Talde lehiakor bat izateko asmoz, hemendik aurrera taldeak gogor egin beharko du lan.\nGasteizen lehen egunak pasatu eta taldekideekin lehen aldiz entrenatu ondoren, zeintzuk izan dira zure lehen sentsazioak?\nOso ondo sentitzen naiz. Klubak osatutako taldea asko gustatu zait eta berriro ere jokatzeko irrikitan nago. Taldean talentu handiko jokalari berri asko daude eta gure artean kimika ona dugula uste dut. Lehen entrenamenduan oso gogor aritu gara eta hala jarraituko dugu denboraldia hasi arte.\nTalde berria, liga berria eta Europan hazten jarraitzeko aukera.\nAsko ezagutzen dut Baskonia, Euroleague eta ACB Liga. Beraz, badakit izugarrizko aukera dudala aurrez aurre. Laboral Kutxak historia handia du eta oso errespetatua da Europa mailan. Aukera oso polita da. Baskoniagatik fitxatu izanak asko pozten nau.\nEurocupen jokatu eta gero, Europako liga onenean jokatzeko aukera.\nEuroleague da Europako txapelketa onena eta bertan jokatzeko prest nago. Hala egon beharko dut eta udan helburu honekin ibili naiz lanean. Eurocupen asko ikasi dut, baina Euroleaguen jokatzeko gogor egin beharko dut lan. Taldeak ondo erantzungo du txapelketa honetan.\nOso jokalari langilea naiz. Egunero ehuneko ehuna ematen dut aspektu guztietan. Defentsan eta errebotean gogor aritzen naiz. Gainera, askotan jokalari askok gorroto duten lan “zikina” egin ohi dut. Borroka gabe talentua bigarren plano batean geratzen da.\nAurredenboraldia talde solido bat osatzeko eta zuen artean giro ona sortzeko aukera ezin hobe bezala aurkezten da.\nBerrien eta jarraitzen duten jokalarien artean giro ona sortu behar dugu. Lehen bi aste hauek oso garrantzitsuak dira arlo honetan, guztiok lehen aldiz entrenatuko dugulako batera.\nZer eskatu dizuete Crespik?\nGogor lan egin behar dugula esan digu. Talentua eta potentziala dugula badakigu. Hori dela eta, talde guztiekin lehiatzeko helburuaz, egunero ehuneko ehuna eman dezagun eskatzen digu.


ZIENTZIESKOLA: MONTESSORIREN "CAJA DE HUSOS"\nMONTESSORIREN "CAJA DE HUSOS"\nAste hontako tailerretara, uste dut esan dudala, bost urteko neskato bat etorri da gurera. Oso pozik gaude eta berarekin erregletak erabili aurretik beste baterial batzuk erabili ditugu. Hori apur bat azaltzeko pare bat bideoa jarriko ditut\nMontessoriren caja de husos\nLehen bideoan, kantitatea grafiarekin erlazionatzen du eta horrela "zero"-aren kontzeptua ulertzeko baliabideak ematen zaizkio. Garrantzitsua da makilak lotzea zenbakia gauza bat moduan ikus dezate, hau da, nahiz eta bere barruan makilak egon unitate bezala funtzionatu dezakeela ikus dezaten. Bigarrengoan, arezko kaxa bategaz eta lijazko zenbakiekin, zenbakiak idazten ikasiko ditu.\nLijasko kartak Montessorinak dira.Montessorik esaten zuen bezala, "HAURREN INTELIGENTZIA BERAIEN ESKUETAN DAGO" horregatik hasieran atzamarrarekin idazten dugu geroago paperera pasatuz. Nik kartulina eta lija erosis egin ditut. Merkatuan erosi daitezke, baita lijasko abezedarioa ere.\nEgilea: Lorena Egidazu Ormazabal ordua: 12:49


Lanuzteak egingo ditugu Bizkaiko etxez etxeko laguntza zerbitzuaren defentsan | LAB SINDIKATUA\nZerbitzu Publikoak Zerbitzu Soziokomunitarioa Lanuzteak egingo ditugu Bizkaiko etxez etxeko laguntza zerbitzuaren defentsan\nLanuzteak egingo ditugu Bizkaiko etxez etxeko laguntza zerbitzuaren defentsan\nLAB, ELA, UGT eta USO sindikatuok bi lanuzte partzial deitu ditugu maiatzaren 25 eta 31rako.\nHauxe da LAB, ELA, UGT eta USO sindikatuok egindako oharra:\nDuela urtebete baino gehiago, Etxeko Laguntza Zerbitzuan egunero dihardugunok, eguneroko bizitzan oinarrizko jarduerak zailtasunez garatzen dituzten pertsonei laguntza emozionala eta fisikoa ematen ari garenok, Etxeko Laguntza Zerbitzuaren defentsan mobilizazio dinamika bati ekin genion, etxeko laguntzaileentzat lan hobekuntzak aldarrikatuz.\nNegoziazio kolektiboak eskaintzen zigun abagunea bikaina zen horretako, negoziazio kolektiboaren esparruak muga argiak dituelako Etxeko Laguntza Zerbitzuan diharduten langileen lan baldintzak hoberen arautu ahal izateko.\nEtxeko Laguntza Zerbitzuak titulartasun publikoa du, udalarena da hain zuzen; horien gehiengoak erabaki du kudeaketa eredu pribatu batez egin behar dela. Horretarako lehiaketa publikoak egin dituzte, eta sinesgarritasun sozial eskaseko merkataritzako enpresen esku uzten dute funtsezko zerbitzu hori.\nLehiaketa publiko horietan ezartzen da prezio ordua, gutxiengo prezio ezarri barik; haietan ezartzen dira bete beharreko lanorduak, gutxiengo orduak bermatu barik, eta hortaz langile bakoitzak bete beharreko lanaldia; haietan ezartzen da langileen subrogazioa, edota subrogazio eza, behin-behineko langileak eta teknikariak kontuan hartu barik, non azken finean, haietan ezartzen da zein baldintzetan gauzatuko den zerbitzua. Zerbitzu publiko honen langileek egin duten lana onartu ez izanak eragin du klausula sozialik ez izatea, zeinek bermatzen dituzten Udalek landutako baldintza pleguetan laneko baldintzak eta eskubideak bermatuko direla.\nHorrengatik, Etxeko Laguntza Zerbitzua babestearren burutu den dinamikaren alderdi baten helburua Udalei eta mankomunitateei sektorea jasaten ari den egoera larriaren berri ematea zen, erakundeen agendan txertatuz. Helburu horretan udal taldeengana jo genuen bultza zezaten mozio bat eta baldintzen pleguetan itsatsiko ziren hainbat neurri har zitezen.\nEgun arte hamaika mobilizazio egin ditugu, 10 lanuzte partzial egin ditugu, eta eroan dugu SADeri buruz egin genuen diagnostikoa eta irtenbideak udal batzuetara. Gaurko egunez, Getxoko Udal Taldeekin berba egiten ari gara, Barakaldoko osoko bilkuran eztabaida dadin zain gaude, eta Portugaleteko udalean eztabaidatu eta onartu da mozioa, non hartan langile guztien subrogazioa, lan-poltsa jasotzen den, lanaldiak bermatzen diren, lan baldintzak bete eta hobetu daitezen behar adinako prezioa bermatzen den, enpresen irabaziak mugatzen diren, laneko arriskuak prebenitzeko legea betetzen den eta langileen parte hartzearekin zerbitzua ebaluatzen den.\nGure ustez, eta urrats handia dela dirudien arren, langileoi dagozkigun lan eskubideak bermatu besterik ez da egin, eta hortaz, erakunde titularra moduan, haien arduraren zati bat bete da. Dena den, osoko bilkuretan onartu diren mozioak ez dira nahitaez bete beharrekoak, eta gauzatuko direnean asebeteko gara.\nGainera, gogora ekarri behar dugu duela 5 urte baino gehiago soldatak izoztuak dauzkagula, eta patronalak, titulartasun eta finantziazio publikoa duen zerbitzu honen kudeatzailea, aurkeztu zuen proposamenak alderdi atzerakoiak zituela, adibidez, lanaldiaren urtekotzea eta KPIren oso azpiko soldata igoerak.\nEgoera horrek behartzen gaitu mobilizazioei eta greba partzialei eusteko. Maiatzerako deitu ditugu bi lanuzte partzial, hilaren 25ean, 12:00ak eta 15:00ak bitartean, Mungian elkartuz, udal osoko bilkura egiten ari dela, eta hilaren 31n, 10:00ak eta 13:00ak bitartean, Bilboko udaletxea inguratuko dugu osoko bilkura egingo denean.\nAsko dago egiteko, badago tartea aurrera egiteko, horrengatik, lanuzteak eta mobilizazioak egiten iraungo ditugu herriz herri.


Uribe Kostako mankomunitateko Etxeko Laguntza Zerbitzua - Fundación Salud y Comunidad\nUribe Kostako mankomunitatekoEtxeko Laguntza Zerbitzua\nUribe Kostako mankomunitateko Etxeko Laguntza Zerbitzuak Bizkaiko Barrika, Berango, Gorliz, Lemoiz, Sopela eta Urduliz udalerrietako erabiltzaileen arreta kudeatzen du.\nUribe Kostako mankomunitateko Etxeko Laguntza Zerbitzua erabilera anitzeko gizarte-zerbitzu publiko, integral eta komunitarioa da, eta eguneroko jarduerak euren kabuz egiteko zailtasunak dituzten eta menpekotasun arriskuan edo jada menpekotasun egoeran dauden pertsona edota familiak artatzen ditu. Zerbitzuaren helburua da erabiltzailearen bizi-kalitatea hobetzea, haren autonomia pertsonala sustatzea eta pertsona edo familiari bere etxean gelditzen eta komunitatean integratzen laguntzea. Horretarako, burutu beharreko jarduerak zehazten dituen banakako prebentzio-, asistentzia- edota errehabilitazio-programa bat prestatzen da, bai zaintza pertsonaleko jarduerak bai etxeko laguntza-jarduerak barne hartzen dituena.\nErabiltzailearen arabera, etxeko laguntza izango da zeregina egiten laguntzea, orientatzea edota zeregin bera zuzenean egitea, eta horrela jasotzen da banakako arreta-planean. Zehazki, honako jarduera hauek egin daitezke:\n· Etxeko laguntza-jarduerak:\nElikadurarekin zerikusia dutenak: Janaria prestatzea, ezarritako dietei jarraikiz, hala badagokio; Elikagaiak eta eguneroko kontsumorako oinarrizko gauzak erostea, erabiltzailearen kontura.\nArroparekin zerikusia dutenak: Arropa etxean bertan garbitzea eta esekitzea; Arropa berrikustea eta konponketa errazak egitea; Arropa antolatzea; Arropa etxean bertan lisatzea; Arropa erostea.\nEtxebizitzako mantentze-lanekin zerikusia dutenak: Etxea garbitzea (erratza pasatzea, zorua garbitzea, hautsa kentzea, harrikoa egitea, komunak garbitzea, etab.), urteko garbiketa orokorra barne; Etxebizitzako mantentze-lanak eta konponketa txikiak (pilak edo bonbillak berritzea, etab.); Zerbitzuaren erabiltzailearen ohea egitea eta logela garbitzea.\nOinarrizko kudeaketa pertsonalekin zerikusia dutenak: Banku-, administrazio- eta osasun-kudeaketak egiten laguntzea; Beste gauza batzuetan (konponketak egiteko teknikaria eskatzea, kontsultak egitea, informazioa eskatzea, etab.) laguntzea.\n· Zaintza pertsonaleko jarduerak:\nGarbiketa eta higiene pertsonalarekin zerikusia dutenak: Garbiketan eta higiene pertsonalean (garbitzea, bainatzea, orraztea, bizarra moztea edo makillatzea, hala badagokio) laguntzea; Erabiltzailearen arropa eta oheko izarak aldatzea; Arropa eta oinetakoak janzten laguntzea.\nMugikortasunarekin eta osasunarekin zerikusia dutenak: Ohetik jaikitzen, oheratzen eta eserlekutik altxatzen laguntzea; Eskailerak igotzen eta jaisten, edo etxetik irteten laguntzea; Etxe barruan mugitzeari dagokionez, laguntzea eta akuilatzea; Jaten laguntzea; Erabiltzaileak sendagileak agindutako botikak hartzen dituela kontrolatzea eta jarraipena egitea, baldin eta zeregin hori behar besteko bermearekin egin dezakeen seniderik edo hurbileko pertsonarik ez badago; Zaintza higieniko eta sanitarioa egitea, langileek horretarako espezializazioa behar ez duten bitartean.\nBestelako zeregin batzuk: Familia-antolakuntzan laguntzea; Erabiltzailearekin hitz egitea eta komunikatzea; Erabiltzailearen egoeran edo inguruabarretan gertatzen diren aldaketak antzematea eta horien berri ematea; gizarte- eta hezkuntza-laguntza; Etxeko gaitasunak, higienikoak eta antolakuntzakoak lantzea, bai eta etxeko ekonomia ere.\nHelbide elektronikoa: coord.uribekosta@utelagunduzfsyc.org\nHarremanetarako pertsonak: Guria Gutiérrez


Jose Ortega y Gasset - Wikipedia, entziklopedia askea.\n(«José Ortega y Gasset» orritik birbideratua)\nJose Ortega y Gasset (Madril, 1883ko maiatzaren 9a - Madril, 1955ko urriaren 18a) filosofo espainola izan zen.\nMalagako jesuiten eskolan egin zituen bere ikasketak 1891 eta 1897 urteen artean. 1897 eta 1898 urteetan Euskal Herrian ikasi zuen, Bilboko Deustuko Unibertsitatean; 1898tik 1904ra Madrilgo Unibertsitate Zentraleko Filosofia eta Letren fakultatean berriz. Filosofian Doktoratu ostean, Alemaniara joan zen ikastera. Leipzig-eko eta Bonn-eko Unibertsitateetan filosofia ikasketak egingo ditu, bertan kantiar berrien eragina jasoko du. Filosofo hauek Kanten pentsamenduaren berreskurapena proposatzen zuten.\nEspainiara itzulita Espainiako gizartea eraberritzeko eta europartzeko beharra aldarrikatu zuen. 98. Belaunaldiko partaideek (Azorin, Pío Baroja, Unamuno...) azaldutako asmoarekin bat etorrita. Espainiar hondamen ekonomiko, soziala eta kulturala gainditzeko ezinbestekoa zen modernizazioaren aldeko ahaleginak egitea.\n1910an Metafisika katedratiko izendatzen dute Madrileko Unibertsitatean non 1936. urtera arte eskolak emango dituen.\n1923an "Revista de Occidente" delako aldizkaria argitaratzen hasten da. Aldizkari honen garrantzia eta eragina oso sakona izan zen bere garaian zeren eta Europan ematen ari ziren mugimendu kulturalen berri ekartzen baitzien Espainako intelektualei, horrela Espainaren modernizazioa bultzatuz.\n1931n II. Errepublika aldarrikatzen da eta Ortega politikan sartzen da "Agrupación al servicio de la Republica" delako alderdi politikoa sortuz. Kongresurako diputatu hautatua izango delarik.\n1936an Guda Zibila hastean herbesteratu egiten da Espainia utziz. 1945. Urtera arte ez da berriro itzuliko. 1955eko urriaren 18an hil zen Madrilen.\n"http://eu.wikipedia.org/w/index.php?title=Jose_Ortega_y_Gasset&oldid=3632076"(e)tik eskuratuta\tKategoriak: 1883ko jaiotzak1955eko heriotzakXX. mendeko filosofoak\tNabigazio menua\nOrrialdearen azken aldaketa: 05:55, 9 martxoa 2013.


Herri Ondarea :: Carnicería Vieja oinezkoen lehenengo kalea\nCarniceria Vieja da, seguraski, oinezkoen lehenengo alderdia Bilbon. Orain Zazpikaleak osorik da oinezkoena, baina momentu haretan Carniceria Vieja izan zan lehenengo kalea; eta gero Tenderia eta Artekale kaleak. Jolasteko primeran! Beste kaleetako umeak be horra joaten ziran.\nSantiago plazak topagune moduan ez dau euki inoiz holako zentzurik. Orain be oso jente gitxi joaten da. Plaza Barrira, Unamunora, Arenalera, bai; baina Santiago ez da izan harremanetarako toki aproposa.


Joxe Azurmendiri aitortza eginez hasi dute hari buruzko kongresua | Kultura | Berria\nJoxe Azurmendiri aitortza eginez hasi dute hari buruzko kongresua\nPentsalariaren ekarpena nabarmendu dute Joxe Azurmendi. Euskal pentsamenduaren ur-jauzia kongresuaren irekiera ekitaldian, Donostiako San Telmo museoaren areto nagusian. Joan Mari Torrealdai, Pedro Migel Etxenike eta Nekane Balluerka aritu dira hizlari bertan, besteak beste.\n2019ko abenduak 12 10:02\nJoxe Azurmendi bera (Zegama, Gipuzkoa, 1941) lehen lerroaren erdi-erdian eserita zegoela, EHUko Joxe Azurmendi Katedraren zuzendari Iñaki Zabaletak hartu du hitza lehenik, eta idazle, pentsalari eta filosofo horren obraren kantitatea eta sakonera nabarmendu du: “Nazioarteko pentsalari bat daukagu etxean bertan”. Pentsalari horrek landu dituen gaien askotarikotasuna aipatu du. Tartean, “ezerosoak” direnak ere bai. “Bere osotasunean, Joxeren obra konpromiso baten emaitza da. Aktibista bat da. Euskal hizkuntza, kulturaren eta pentsamenduaren aktibista bat. Altxor handi bat utzi digu. Oraindik ez da behar bezala aztertu. Ez erlikia gisa, baizik eta gure eginez”. Altxor horrek laster ale berri bat izango duela ere aurreratu du Zabaletak: Pentsamenduaren Historia Euskal Herrian. Kongresua bera, eta kongresua antolatzeko lana Jakin Fundazioarekin batera gidatu duen katedraren egitekoa, Zabaletaren esanetan, pentsalariaren obra ikertzea eta ezagutzera ematea da, “baina Joxe bera jainkotu gabe”. Beste lan batzuetarako abiapuntu eta bitarteko izan dadin.\nJakin Fundazioaren izenean, Joan Mari Torrealdaik hartu du hitza gero. Arantzazuko santutegiko Jakin taldeko kide zirenetik lagun du Azurmendi, eta pentsalariaren lana ulertzeko bi gako eman ditu: “Taldearen garrantzia bere obran, eta euskararen hautuaren zergatia”. Jakin taldeak Azurmendiren obran izandako eragina azaltzeko, filosofoaren beraren hainbat esaldi gogoratu ditu: “Nire etxea Jakin da”, “intelektualki, Jakin izan da nire etxea eta familia” eta beste. Euskararen hautua ere, erabat pertsonala izanik ere, “taldearen barruan” egin zuen Azurmendik, Torrealdairen esanetan, “herri pobre eta baztertu baten zerbitzura”.\nPedro Migel Etxenike zientzialariak hitz egin du segidan. Zientziaren eta teknologiaren aurrerapenaren abiadura aipatu, eta aurrerapen horien ekarpenen eta ondorioen inguruan gogoeta egitea ezinbestekoa dela azpimarratu du. Azurmendik “Euskal Herriarekiko erakutsitako leialtasuna” eskertzekoa dela gehitu du. “Ikertu dituen gaiek eta horiek gure herrian bertan landu izanak erakusten dute konpromiso hori. Bere zientzia hemen jorratu izanak”. Azurmendik diziplina eta kulturen artean eraiki dituen zubiak ere aipatu ditu. “Balio bezate kongresuak eta katedrak haren lanari hauspoa eman eta zubiak eraikitzen jarraitzeko”.\nMarkel Olano Gipuzkoako ahaldunak, ondoren, Azurmendi izendatu du euskal kulturaren XX. mendeko “benetako Berpizkundearen” gidari. XXI. mende globalizatuan Euskal Herriak daukan “pentsamenduaren beharra” ere aipatu du; eta Azurmendiren pentsamenduaren uren “sakontasuna” goratu.\nEHUko errektore Nekane Balluerkak, azkenik, Azurmendiri buruz aritzean “intelektual handi bati buruz” ari direla gogoratu du. Pentsalaria EHUko irakasle izateak unibertsitate horri eman dion prestigioa ere bai. “Gure kulturari eta hizkuntzari egindako ekarpen handia nabarmentzekoa da. Ibilbide pertsonal eta intelektual eredugarria da harena”.\nMusika saio labur batekin bukatu da irekiera ekitaldia. Gotzon Arrizabalaga pianoan eta Eneko Sansebastian kantuan, hiru pieza eskaini dituzte. Azkena, Azurmendiren Hilda aurkitu dut koplaria poema, Imanol Urbieta zenak bere garaian musikatua.\nHona gaurko eta biharko egitaraua:


Gaia aukeratuAgriculturaAnécdotasBersolarismoCalendario popularCalendario popularCreencias y mitologíaPersonajes mitológicosEnfermedades y remediosFamiliaRelaciones entre hombres y mujeresGanaderíaAnimales de casaAnimales para trabajarHerradoresHerradorHerradoresMolinosTrabajo del herreroHerradoresHerradorHerradoresMolinosTrabajo del herreroIndumentariaInfantilInformación localEdificiosServiciosJuegos infantilesLiteratura popularMedios de comunicaciónRadioTelevisiónMedios de comunicaciónRadioTelevisiónMobiliario domésticoMuebles y utensilios de casaRitos de protecciónMúsicaBandaMúsicaOpinionesOpiniones de los informantesNoviazgo y matrimonioPastoreoPastoreoPescaBarcoConservasPecesPescadorPolíticaReligión y cultoRitos funerariosDueloFuneralTiempo libreBaile dominicalVecindadHermandadesMontes comunalesVecindad y vecindario\nOiloek kanpoan egiten eben lo, nahi-ta edurra egon. Gainera, oiloak alturan egin gura dau lo. Berak bizi guztian ezagutu ditu oiloak ereinotzara joiazala lo egiten. Arrautzak be edozein eskinatan egiten ebezan, eta baten baino gehiagotan agertzen ziran txitakaz, norberak habia non daukan be jakin barik. Oiloak txitak aterateko 21 egun behar ditu.\nBarriemoilea: Ageda Bengoetxea


Txinako luxuzko hoteleko mikrofuntzako burkoa Fabrikatzailea eta hornitzailea | Haize naturala\nEzaugarriak: Ehuna:% 100 kotoia 233TC Betegarria: 1.33D mikrofibra. Diseinu isurkorrak modan eta luxuzko estiloa du. Puntada bikoitzek eta hodiek burkoa indartzen dute Beheko alternatibako mikrofibrak leuntasun lainoan lo egiten sentiarazten zaitu.\nproduktuaren izena Mikrofibra burkoa\nBetetzeko materiala mikrofibra\nNeurria 40 * 70cm 45 * 75cm 50 * 80cm 50 * 85cm edo neurrira egindako neurriak\npisua 900g ~ 1350g edo pertsonalizatutako pisua\nZuntzezko burkoaren funtzio erdieroaleak ioi negatiboak sortzeaz gain, odolaren zirkulazioa sustatu dezake aurpegian, garunean, sorbaldetan eta lepoan, larruazalaren metabolismoa hobetzen du eta lo egiten laguntzen du.\nKanpoko ehunetik gertu, ehundurarik gabeko ehuna erabiltzen dugu betegarria atera ez dadin\n1.33D mikrofibra finkatzea behera sentitzea bezalakoa da\nEmboridery logo pertsonalizatuak zure gustua nabarmentzen du\nLo egiten duzunean laguntza eta erosotasuna senti ditzakezu\n1 zuntzezko burko baten funtzio erdieroaleak ioi negatiboak sortzeaz gain, aurpegiko, garuneko, sorbaldako eta lepoko odol zirkulazioa sustatu dezake, larruazalaren metabolismoa hobetzen du eta lo egiten laguntzen du.\n2 zuntzezko burukoa xurgatzeko ahalmen handiarekin eta desodorizatzeko gaitasunarekin. Erretzea eta ajeak eragindako ondoeza fisikoa eraginkortasunez arintzea.\n3 zuntz buruko askapen berezi infragorrien propietate fisikoak askatzen ditu, buruko zauri bustiek tratamendu eta prebentzio hobea dute, zerebroko espondilosiaren prebentzioan eta tratamenduan eginkizun positiboa izan dezakete.\n4 inguruan usaina ezabatu, izerdia busti, gerria atzeko lepoan sorbalda eroso mantendu, odol zirkulazioa sustatu.\nAurreko: Burko zorroa\nHurrengoa: Behera burukoa\naurpegiko eskuoihala, Koloretako eskuoihalak, Kotoizko eskuoihala, edredoi estalkia, bainu eskuoihala, bainu eskuoihal multzoa,


ELHUYAR Basque Research - Albistea: Nanosentsoreak, gaixotasunei aurrea hartzeko\nHasiera > Albisteak > Nanosentsoreak, gaixotasunei aurrea hartzeko\nNanosentsoreak, gaixotasunei aurrea hartzeko\nNoiz argitaratua: 09/03/02 | Kategoria: Ikerketa | Gaiak: #Biziaren zientziak #Osasuna #Teknologia\nCidetec-IK4 zentro teknologikoko ikertzaile batzuek sentsore elektrokimiko batzuk garatu dituzte, aukera ematen dutenak, besteak beste, orain arte baino azkarrago antzemateko DNAren mutazioei. Egindako ikerketaren ezaugarri azpimarragarriena da DNAren detekzioa kontzeptu-froga gisa baino ez dela erabili, sentsoreen bideragarritasuna aztertzeko. Beraz, datozen urteetan aukera asko sortuko dira, eta nanosentsoreak erabili ahal izango dira, bestelako molekulak detektatzeko ez ezik, baita gaixotasun genetikoak ikertzeko ere.\nAmerican Chemical Society argitaletxearen NanoLetters aldizkariak, nanoteknologiaren alorrean munduan ospe handiena duen aldizkariak, eman du egindako ikerketaren berri. Ikerketa Cidetec-IK4ko ikertzaileek egin dute, Berkeley Unibertsitatearekin eta CSICekin batera, nanosentsore optikoak nahiz elektrokimikoak fabrikatzeko proiektu batean.\nIkerketaren lorpena eta NanoLettersek artikuluarekiko interesa izatea eragin duena izan da garatutako sentsoreak nanotransistore bakarra erabiltzen duela, eta haren kablea karbonozko nanohodi bakar bat dela. Horri esker, eraldatu gabeko DNA-zundak detektatu ahal izan dira.\nSentsoreak DNA-sekuentziei antzematen die, eta, hortaz, genetikan eta bioteknologian erabil liteke. Gaixotasun genetiko batzuetan, badakite zein genek eragiten duen gaixotasuna. Halako gene-sekuentzia duten pazienteek halako gaixotasuna dute. Gene-sekuentzia jakin bati antzemateko erabil liteke sentsorea, berez oso selektiboa delako.\nCidetec-IK4k garatutako berrikuntza izan da polimero bat diseinatzea eta sintetizatzea. Polimero horrek aukera eman du gerora nanohodia eraldatzeko, DNA ainguratu ahal izateko, materialaren gainazalean molekulak atxikiz. Ikerketan frogatu dute polimero hori gabe nanosentsorea ez dabilela. Beraz, Cidetec-IK4k proiektuari egindako funtsezko ekarpena izan da polimeroaren bidez martxan aritzeko aukera eman dietela nanohodiei.\nHalaber, garrantzitsua da nabarmentzea sentikortasun handi hori DNA eraldatu beharrik gabe lortu dela. Oro har, sentikortasun handiko sentsore elektrokimikoek detektatu beharreko molekulak markatzea behar izaten dute sentikortasun handiagoa izateko. Orain garatutakoan karbonozko nanohodiak erabili dituztenez, zuzenean antzeman ahal izan diete sekuentziei.\nPrentsa-oharra, gaztelania, Cidetec-IK4


Pasaiak 8.000.000 euro jasoko ditu, Andonaegi auzoa berroneratzeko - Berria - Pasaia\nPasaiak 8.000.000 euro jasoko ditu, Andonaegi auzoa berroneratzeko\nPasaiako Udalak izapideak hasi ditu, Eusko Jaurlaritzaren aurrekontuetan hiri-berroneratzeko jardueretarako onartu den zortzi milioiko dirulaguntza jasotzeko.\nIzaskun Gómez, alkatea: “berroneratze-plana mugarria izango da eremu osoarentzat, eta bertako bizilagunen bizi-kalitatea nabarmen hobetuko du”.\nPasaiako Udalak izapideak hasi ditu, Andonaegi auzoa berroneratzeko jarduketei ekitea ahalbidetuko duen 8.000.000 euroko dirulaguntza jasotzeko. Planaren helburuak hauek dira: etxebizitzak birgaitzea, auzo-mailako zuzkidurak berreraikitzea, eta berroneratze soziala eta ekonomikoa. Eusko Jaurlaritzaren aurtengo aurrekontuetan onartutako dirulaguntzaren xedea da bizilagunek egiten dituzten birgaitze-lanak eta udaletik egin litezkeen urbanizazio eta ekipamenduen hobekuntza-lanak babestea. Aurten hasiko da udala funts horiek jasotzen: 800.000 €. 2022an 2.200.000 €-ko zuzkidura aurreikusi da; 2023an 2.700.000 €-koa, eta 2024an jasoko da gainerako zatia, hau da, 2.300.000 €. Bizilagunen obrak eta egin litezkeen urbanizazio-lanak diruz laguntzeaz gain, dirulaguntzaren % 15 enplegu eta gizarteratze jarduketetarako erabiliko da.\nIzaskun Gomez alkateak honako hau adierazi du: “berroneratze-plana mugarria izango da eremu osoarentzat, Pasaiak Andonaegiren berroneratzeari ekitea ahalbidetuko duelako, eta bertako bizilagunen bizi-kalitatea nabarmen hobetuko duelako.”\nHiri-berroneratze planak Andonaegi birgaitzeko beharrari erantzuten dio. Etxebizitza horiek joan den mendeko 50eko hamarkadakoak dira, eta, arrantza- eta portu-jardueraren garapenaren ondorioz sortu zen etxebizitza eskuragarrien beharra asetzeko eraiki ziren. Gaur egun, auzo horien gizarte-profilaren ezaugarria da adineko biztanleria zahartu egin dela etxebizitzarekin. Eta horrek zaildu egiten du eraikinek eskatzen dituzten birgaikuntza- eta berrurbanizazio-beharrei ekitea. Zehazki: irisgarritasun eta energia-eraginkortasun arazoak, eta narriadura orokorra, bai auzoetan eta bai eraikinetan. Planak, geroagoko fase batean, bere jarduera-eremua Arrantzaleen Auzora eta Salinasera hedatzea aurreikusten du, betiere aurrekontu-baliabideen arabera; eta horrela, "Andonaegi, Arrantzaleen Auzoa eta Salinas bizitegi-eremu hiritarrak berroneratzeko, birgaitzeko eta kudeatzeko Plana", Udalak egina, gauzatuko litzateke.\nIrailetik aurrera, dirulaguntzaren lehen zatia jasotzen denean, ekingo zaie lanei Andonaegin. Era berean, eremuko bizilagunei informazioa emateko prozesuak jarriko dira abian. Hori guztia, Eusko Jaurlaritzako Lurralde Plangintza, Etxebizitza eta Garraio Sailarekin elkarlanean.


Boris Johnson: Erresuma Batua 'brexit'a akordiorik gabe gauzatzeko bidean da\nErresuma Batua 'brexit'a akordiorik gabe gauzatzeko bidean dela onartu du Johnsonek\nPublikatuta: 2020/10/16 14:32 (UTC+2) Azken eguneratzea: 2020/10/16 17:17 (UTC+2)\nBestalde, brexit-aren ostean Europar Batasunak Erresuma Batuarekin izango duen harremanaren inguruan akordioa lortzeko lanean jarraitzen duela esan du Ursula von der Leyenek.\nLondres (Erresuma Batua). Artxiboko argazkia: EFE\nEBk esan du elkarrizketak areagotuko dituela Erresuma Batuarekin akordioa egiteko\n'Brexit'aren akordioaren zati bat baliogabetzeko legeak lehen tramitea gainditu du\nEBk Londresekin talka egin du Ipar Irlandagatik eta legezko ekintzekin mehatxatu du\nJohnsonek urriaren 15era arteko epea eman dio EBri Brexitari buruzko akordiorako\nBoris Johnson Erresuma Batuko lehen ministroak ostiral honetan adierazi duenez, Erresuma Batuak eta Europar Batasunak aurreikusitako epean merkataritza akordiorik ez sinatzeko aukeran pentsatzen hasteko unea da. Izan ere, Johnsonek onartu duenez, Europar Batasunak (EB) ez badu bere jarrera "zeharo" aldatzen, baliteke akordiorik ez lortzea.\nLondresek etsipena agertu zuen Europako buruzagiek Johnsonen gobernuari negoziazioak desblokeatzeko eskatu ziotenean. Britainia Handiko lehen ministroak urriaren 15a finkatu zuen muga gisa, etorkizuneko merkataritza harremanaren inguruan nahikoa aurrerapenik zegoen aztertzeko edo bi aldeek negoziazioen porrota onartzen zuten jakiteko.\nAlabaina, Johnsonek ez du ezer ziurtzat eman nahi izan gaur, baina akordiorik gabeko hausturak benetako aukera izaten jarraitzen duela onartu du. Testuinguru horretan, EBko buruzagien goi-bilerak Kanadaren moduko akordioa baztertu izana deitoratu du Erresuma Batuko gobernuburuak.\n"Oinarrizko ikuspegi-aldaketarik ez badago, Australiakoa bezalako irtenbide baterantz joko dugu"; izan ere, ez du merkataritza-esparrurik, eta, batez ere, Munduko Merkataritza Erakundearen (MME) "oinarrizko printzipioetan" oinarritzen ditu EBrekin dituen harremanak, berariazko akordioetan izan ezik.\n"Hasieratik jakin izan dugu urtarrilaren 1ean aldaketak egongo direla, bi aldeen arteko harremana edozein izanda ere", gaineratu du Johnsonek, Erresuma Batuak merkataritza askearen arloan "nazio independente gisa aurrera egiteko" duen gaitasunean konfiantza izanda, EBrekin akordioa lortu edo ez alde batera utzita.\nBritainia Handiko lehen ministroaren mezua, EBko estatuburu eta gobernuburueekin bat dator; izan ere, ostegunean, Michel Barnier negoziatzaile europarrak gai garrantzitsuenetan aurrerapenik ez dagoela jakinarazi ostean, egoera horren inguruko testu bat argitaratu zuten, "datozen asteetan" negoziatzen jarraitzearen alde, baina gelditasuna kritikatu dute eta Londresi aurrera egiteko urratsak emateko eskatu diote.\nAgintarien adierazpen bateratu horretatik, ordea, zirriborroan erabilitako esaldi bat ezabatu zuten buruzagiek, akordioa lortzeko ahaleginak "areagotzea" eskatzen zuena, negoziazioei "premia" kentzeko helburuarekin.\nEuropako buruzagiek esandakoaren arabera, kontaktuak hasi zituztenetik bi aldeek ez dute inolako hurbilketarik izan EBrentzat ukaezinak diren hiru gaietako batean ere: enpresa britainiarrek Europakoen lehia-arau berak jarraituko dituztela bermatzea, gobernantza sendoa akordioak betetzea eta EBko ontzidiak britainiar uretan sartu ahal izatea.\nLanean jarraitzen duela berretsi du Bruselak\nBestalde, brexit-aren ostean Europar Batasunak Erresuma Batuarekin izango duen harremanaren inguruan akordioa lortzeko lanean jarraitzen duela esan du Ursula von der Leyen Europako Batzordeko presidenteak. "EBk akordioa lortzeko lan egiten jarraitzen du, baina ez edozein preziotan", idatzi du Alemaniako politikariak Twitterren.\nZer da Brexita


Bukaera ezin hobea itsas zeharkaldietan - Izarraitz Igeri Elkartea - Uztarria (Azpeitia)\nBukaera ezin hobea itsas zeharkaldietan\n2013ko ira. 8a, 10:06\nZapatuan, hilak 8, jokatu zen Donostian, Kontxako Badiako 70. Igerialdia eta Gipuzkoako Distantzia Luzeko XIII. Ligako azkeneko Itsas Zeharkaldia. Eguraldi kaxkarra izan arren, animoekin joan ziren gure igerilariak probara.\nInfantilek eman zioten hasiera Easo Igeriketa Taldeak antolatutako igerialdiari. Horiek, 11:00etan hasi zuten proba eta, 800 metroko igerialdia egin zuten. Uda guzian bezala, Izarraitz Igeri Elkarteko Maialen Sudupe izan genuen maila horretan gure ordezkari bakarra. Helmugaratu zen 27. neska izan zen Sudupe. Denboraldi polita egin du Maialenek, gazteenetakoa izan arren. Ea datorren denboraldian, Izarraitzeko infantil gehiago animatzen diren, udako itsas zeharkaldietan parte hartzera.\nAbsolutuetan, berriz, 11:45ean, emakumeek eman zioten hasera igerialdiari, eta 10 minutu beranduago, gizonezkoak atera ziren lehiara. Absolutuetan emaitza onak izan genituen. Izarraitzeko ordezkari Pablo Etxeberriak hirugarren postua eskuratu zuen, eta senior mailan, lehen postua.\nAzpeitiko beste lau igerilarik ere hartu zuten parte proban, eta lan txukuna egin zuten. Kontuan hartu behar da, 600 igerilaritik gora zeudela zeharkaldian izena emanda.\nHemen emaitzak banan-bana:\n- Pablo Etxeberria (Izarraitz I.E.), 3. postua eta 1. seniorretan.\n- Rafa Zubeldia, 29. postua eta 8. masterretan.\n- Iñaki Etxeberria, 59. postua eta 6. master +a mailan.\n- Asier Oiartzabal, 79. postua eta 24. masterretan.\n- Leire Ceciaga, 81. postua eta 4. masterretan.\nBadiako igerialdiarekin amaitu zen Gipuzkoako Distantzi Luzeko liga, eta sailkapen orokorrarie esker, hiru azpeitiar igo ziren podiumera sariak jasotzera.\n- Pablo Etxeberria (Izarraitz I.E.), 1. seniorra.\n- Rafa Zubeldia, 3. masterra.\n- Leire Ceciaga, 3. masterra.\nOrain, itsasoko ur gazia alde batera utzi, eta igerilekuan hasiko dira denboraldi berria prestatzen.


Ekintzaile-enpresaria: Idoia Lertxundi\nEnpresa: SORMEN ESKOLA GUNEA\nZerbitzuak: Sormen ikastaroak, pintura ikastaroak,…\nHelbidea: Bizkaia 11, Zarautz\nDuela 20 urte pintura irakasle gisara hasi zenetik, askotan ikusi du Idoiak bere ikasleen begietan islatuta “nik ere egin dezaket” ideia. Kezkati eta ezjakintasunetik abiatu ohi dira ikasleak, baina teknika landu eta esperimentazioari esker, aurrera- urrats nabarmenak ematen dituzte. Beren burua ere harrituz, beraiek ere gai direla eta egin dezaketela ikusten dute.\nHori da Sormen Eskola Guneak eskaintzen duena: esperimentatzeko gune bat. “Eta beste era batera egin banezake?” (izan pinturan, izan bizitzako edozein arlotan) galdetzea baimentzen duen tokia da Sormen Eskola Gunea\nNola sortu zen Sormen Eskola Gunea?\nNi beti izan naiz sortzailea; beti izan dut arlo ezberdinetan probatzeko irrika. Barruan nuen hori atera ahal izateko teknika ezberdinak ikasteko asmoz egin nituen Arte Ederretako ikasketak. Esango nuke, erdizka lortu nuela nire nahia, eta beraz, unibertsitate ikasketen ondoren ere ikasten eta esperimentatzen jarraitu nuen: pintura, altzarien zaharberritzea …\nDuela 20 urte Artezaleak elkartean pintura klaseak emateko aukera suertatu zitzaidan eta 18 urtez aritu naiz horretan. Niretzat esperientzia oso positiboa izan zen; asko ikasi nuen. Ikasleekin, elkarlanean, asko ikasi genuela esango nuke. Izan ere, nik nire burua irakasle baino gehiago, zubi bezala ikusten dut: zubi, ikaslearen eta adierazi nahi duen horren artean.\nSentitzen nuen, ordea, zerbait falta zitzaidala. Espazio hartan ezin nituen gauzatu nire buruan nituen ideia guztiak. Beste toki baten ideia garatzen hasi eta horrela jaio zen, duela 3 urte, Sormen Eskola Gunea.\nZer eskeintzen du Sormen Eskola Guneak?\nSormena jorratu eta norberak barruan duen hori adierazi eta komunikatzeko aukera eskaintzen du Sormen Eskola Guneak. Eskolan, material ezberdinekin jolastuz eta esperimentatuz, irakasten dugu instrumentu ezberdinak erabiltzen. Nire kasuan, eskaintzen ditut gazte eta helduei bideratutako marrazketa eta pintura eskolak.\nAlabaina, ez da Eskolaren helburu bakarra. Nik sinesten dut denok dugula, hor nonbait, sormenaren hazia. Loratu dadin, zuzen ureztatzea baino ez zaigu falta. Beti ere, ulertuta sormena arazo edo egoera jakin bati erantzun alternatibo bat emateko gaitasuna dela. Hori lortu ahal izateko, gustatuko litzaidake nire inguruan profesional talde sendo bat izatea.\nOraingoz, nire ondoan ditut Irkus Fernandez, Amaia Zinkunegi eta Zuriñe Darceles. Denon artean eskaintza zabala osatu dugu uda honetarako.\nInork interesik balu, garaiz dabil izena emateko: uda honetarako eta baita datorren urteari begira ere.\nPozik al zaude lortutakoarekin? Nola imajinatzen duzu Sormen Eskola Gunea 5 urte barru?\nBai, pozik nago; lortutakoarekin, eta, batez ere, jendearen harrerarekin. Eta nola ikusten dut Sormen Eskola Gunea 5 urte barru? Auskalo!\nJendea aurrera eta atzera, bizitzaz beteriko gune bat; argitsua eta koloretsua. Halaxe irudikatzen dut Sormen Eskola Gunea: edonork bere proiektuak garatu ahal izateko gune bat; sortzaile eta pertsona gisara hazten eta garatzen lagunduko duen espazio bezala.\nGustatuko litzaidake artista ezberdinen erreferentzi gunea izatea; bai lankidetza proiektuak garatzeko; baita artista eta sortzaile ezberdinen arteko harremanak saretzeko\nZein da bisio hori sortu ahal izateko erronka nagusia?\nGure bisio- erronka nagusiena hauxe litzateke: jendeari komunikatzea, eskaintzen ditugula, marrazketa eta pinturaz gain, beste hainbat ekintza Sormen Eskola Gunean. Erakusleihotik pintatzen ikusten digutenez, asko eta askok uste dute hori bakarrik egiten dugula.\nHorretarako, garrantzitsua izan liteke web orria. Orain arte ez dut nahi adina denbora hartu webguneari heltzeko, baina laster hasiko naiz. Agur bat, hemendik, Emma Echeverriari…\nZer ikasi duzu ekintzaile bezelaurte hauetan?\nBada, asko. Alde batetik, ilusio eta maitasun asko jarrita, lortzen direla helburuak. Izuak alde batera utzi behar direla, eta garrantzitsua dela konfiantza izatea; bai zeure buruarengan, baita proiektuarengan ere.\nBestetik, ikusi eta ikasi dut negozio bat aurrera eramateak zenbaterainoko lana eskatzen duen. Ikusten ez den lana ikusten dena baino gehiago dela esango nuke.\nEkintzaile bezela, positiboa al da balantzea?\nBaietz esango nuke. Hala ere, garrantzitsua da proiektuarekin hasi aurretik zertan sartzera zoazen argi izatea. Izan ere, askotan gorabeherako asko izaten da eta erabaki asko hartu behar izaten da bakar- bakarrik. Hala ere, ondo sentitzen zara pixkanaka- pixkanaka buruan zenuen ideia gauzatzen doala ikusten duzunean; hau da, aurrera egiteko gai zarela ohartzen zarenean.\nLaguntza asko eman didate Urola Kostako Udal Elkarteko Gapen Agentzian ere. Ideia edota proiekturen bat izanez gero, baina ez badakizu nondik hasi, laguntza ederra emango dizute. Jakina, norberak burutu behar du proiektua, baina asko eskertzen da bidean Udal Elkartetik eskainitako laguntza. Ezin nuen elkarrizketa hori esan gabe amaitu…\nPrevious PostAMAMI – Mireia Argelich\nNext PostAmaia Elias – AMAISTUDIO


Baztango Elikadura Kontseilua sortzear. Noticias de Navarra\nBaztango Elikadura Kontseilua sortzear\nAzken urteetan eragile desberdinek garatutako jarduerak bateratzeko tresna izanen da\nCastellers en plena acción. (Foto: Castellers de Vilafranca)\nELIZONDO- Baztango Udalak tokiko elikadura kontseilua osatzeko proposamena onartu du berriki. EHBilduk aurkeztutako proposamena aho batez onartu zuen udal ba-tzak. Elikadura kontseilua tokiko elikadura sisteman parte hartzen duten eragileen bilgunea izanen da, elikaduraren alderdi soziala, ekonomikoa eta ingurugiro aldekoak kontuan hartuz. Era berean, tokiko elikadura sistema bulkatzeko ekimenak sustatuko ditu, elikadura sistema iraunkorra eta sozialki bidezkoaren bidez tokiko ekonomiaren garapena bulka-tzeko. Horrez gain, tokiko elikadura sistemari buruzko informazioa bildu, sintetizatu eta elkarbanatuko du.\nTokiko elikadura kontseilua osatzeko proposamena, Baz-tanen egiten ari denari batasuna emateko beharrak sorturik heldu da. Izan ere, elikaduraren ikuspegi sistemikotik azken urteetan eragile desberdinak gauza desberdin aunitz egiten ari dira Baztanen: herri lurrak kudeatzeko ordenantza berria, hiltegiko zatitzeko gela, nekazal azpiegitura desberdinak, udaberriko feriaren sasoiko lehen gasnaren mozketa, haur eskolako sukalderako baldintza berriak, Baztango eskoletako jangeletako azterketa, Zer jan, halako Baztan kanpaina, Baztango agroekologia eskola herritarraren egitarau zabala, Baztango Zaporeak-en sorrera, Elbeteko ostatuak erdietsitako slow food saria eta bertako gasnagileek eskuratutako sari desberdinak, elikagai-bankua, etxez-etxeko otordu zerbitzua, Iruritako baratze hezitzailea, Baztan darren Biltzarra eguneko bazkarian bertako nekazari eta abeltzainek ekoitzitako produktuak eskaintzea. Zerrenda luzea izanda, Baztanen egiten diren jarduera desberdinak bateratzeko, ikuspegi sistemikoa lantzeko eta elikaduraren gaiak bailarako garapen sozioekonomiko eta soziokulturalean duen garrantzia erakusteko, tokiko elikadura sistema landuz ekonomia eta enplegua, osasuna eta ingurugiroa, kohesio soziala... eta abar lantzeko asmoarekin sortuko da kontseilua. Etorkizun hurbilean, udazkenean seguraski, osatuko den kontseiluan udaleko ordezkari politiko eta teknikariez gain, Baztango eragile sindikal eta sozialen parte hartze zabala aurrekusten da.Kontseilua sortzeko proposamenaren onarpena lehenbiziko pausua da, eragile desberdinek begi onez ikusi dute neurria. orain, elkarren eskutik aitzinet egin nahi dute, eta nahiz eta lan handia suposatuko duen, etorkizun hurbilean motore garrantzi-tsua izatea espero da. - F.A.G.


Azterketa baten bidez, fenilzetonuriaren aurkako tratamendu berri baterako paziente egokienak identifika daitezke | Consumer\nAzterketa baten bidez, fenilzetonuriaren aurkako tratamendu berri baterako paziente egokienak identifika daitezke\nTerapia tradizionalak, fenilalanina gutxiko dieta batean oinarrituak, desordena horren eraginpean daudenen bizi-kalitatea murrizten du.\narabera: Igandea, 2004ko azaroaren 07a\n“PNAS” argitaratu berri den azterlan bati esker, hobeto ezagut daiteke fenilzetonuriari aurre egiteko dietaren ordezko tratamenduari erantzun diezaioketen pazienteen profil genotipikoa eta fenotipikoa; desordena genetiko metaboliko ohikoena da, eta adimen-atzerapena eragin dezake. Severo Ochoa Biologia Molekularreko Zentroko Aurora Martínez zuzendariak azaldu zuenez, fenilzetonuria entzima hepatiko baten akats batek eragiten du, eta 10.000 jaiotzatik bati eragiten dio.\nGaixotasun hori jaioberritik detektatzeko eskala handiko teknikak daude. Teknika horiek, bizitzako lehen hamar egunak baino lehen detektatzen badira, dieta sintetiko batekin edo fenilalaninarekin bakarrik tratatu daitezke. Dieta espezifikoa da paziente bakoitzarentzat, eta odol-azterketa etengabeak egin behar zaizkio.\nDieta eraginkorra den arren, esan zuen Martinezek bizi-kalitateak kalte handia egiten duela, eta, beraz, ikertzaileak saiatu dira sakontzen zer pazientek erantzun diezaioketen ondoen entzimaren (tetrahidrobiopterina) kofaktorearen dosi altuekin tratamendu alternatiboari. Terapia horrek emaitza onak eman ditu azken bost urteetan, eta epe luzera gaixoen ia %70entzat izan liteke eraginkorra, eta horrek nabarmen hobetuko luke haien bizi-kalitatea, Martínezen arabera.\nfenilzetonuria pacientes-eu tratamendu


Adimen artifiziala, mintzamena eta hizkuntzaren patologiak zuzentzeko (eta birgaitzeko)... - SPRI\nBilboko lau ekintzailek online aplikazio informatiko berritzaile bat garatu dute –Rehabla deiturikoa-, mintzamenarekin edo hizkuntzarekin lotutako zailtasunak edo patologiak dituzten pazienteak, adingabeak edo helduak, banaka errehabilitatzeko aukera ematen duena. Aplikazioa mintzamenaren prozesamendu automatikoan (Adimen Artifiziala) eta 2Dko animazio grafikoko tekniketan oinarritzen da. Gainera, aho-barrunbea bistaratzen duten avatarrak (eredu birtualak) erabiltzean, aplikazioa beste hizkuntza batzuen ikaskuntzan ahoskera hobetzeko ere erabil daiteke.\nMundu osoko milioika pertsonak komunikatzeko zailtasunak dituzte, mintzamenari, doinuari eta arnasketari eragiten dieten gaixotasunak, nahasmenduak edo bestelako patologiak dituztelako, baita alterazio fisiko edo psikikoak ere, azkenean mintzamena edo hizkuntza zailtzen dutenak eta eguneroko bizi-kalitatea murrizten dutenak.\nZailtasun hauek bai adingabeei (gazteen% 7,7k hizkeraren eta/edo hizkeraren patologiak ditu), bai helduei (gaixotasun neurodegeneratiboak edo iktusak, adin horretako desgaitasun-kausa nagusiak edo artikulazioari, fonetikari edo prosodiari lotutako zailtasunak dutenak) eragiten diete. Kasu guztietan beharrezkoa da pertsonak mintzapraktikako terapiekin tratatuak izatea, mintzamenaren kalitatea hobetzeko eta komunikatzeko gaitasunaren narriadura saihesteko.\nArazo horren aurrean, realiZe eta Gogoa Mobility euskal enpresek garatutako I+G+B proiektu bati esker, Vicomtech teknologia-zentroa eta FEATECE – Euskadiko garun-kalte Hartuen Elkarteen Federazioarekin batera –, mintzamena aztertzeko eta diagnostikatzeko zerbitzu pertsonalizatua ahalbidetzen du, baita paziente mota guztien errehabilitazioa ere.\nProiektua- Rehabla izena duena- duela hiru urte hasi zuen bere sorkuntza eta orain merkaturatzen hasi da. Hoerral, online plataforma bat garatu da (‘hodeian´) hizketa modu pertsonalizatuan berreskuratzea ahalbidetzen duena. Poiektua arrakastaz probatu da jada Hartutako Kalte Zerebrala (DCA) duten hogei bat euskal pazientetan.\nAdimen artifiziala eta errealitate birtuala\nMintzamena ezagutzeko teknologietan eta bere prozesamendu automatikoan (adimen artifiziala) oinarritutako soluzioa bat da, animazio grafikoko teknologiekin batera, bere erabilerarekin ‘ikasten’ duena.\nHorrela, ahots-grabazioen eta errealitate birtualeko gorabeheren bidez, paziente bakoitzarentzat neurketa pertsonalizatua ematen da, errehabilitazio pertsonalizatutako programa baten barruan bere aurrerapen maila kuantifikatuz, eta horrela pazientearen errehabilitazio prozesua azkartuz.\nTresnak bi funtzio ditu. Lehenik eta behin, pazientearen ahoskera ikuspegi fonetiko eta prosodikoetatik aztertzea eta praktikatzea, hitz egitean dituen arazo espezifikoak identifikatzeko. Bigarrenik, errealitate birtualeko teknologiaren eta audio-grabazioen bidez, ahoskera egokirako artikulazio, erritmo eta intonazio egokien kokapena erakusten dio pazienteari.\nTresnaren bidez, pazienteak bere ariketa pertsonalizatuak egin ditzake etxean, sistemak ebaluatu ondoren, logopedara bidaltzea, birgaitzearen aurrerapen-maila neurtu eta ariketa berriak eslei ditzan edo lehendik daudenak indartu ditzan. Benetazko berritasun bat dena, mundo mailan. Proiektuak erronka zientifiko-teknologiko garrantzitsuak biltzen ditu, hala nola, mintzamenean patologiak dituzten pertsonei mintzamena aitortzeko teknologia egokitzea.\nBaita fonetikan, artikulazioan eta prosodioan ahoskeraren kalitatea ebaluatzea, disfuntzioaren kausen diagnostiko diferentziala ezartzearekin batera edo ebaluazioa pertsonalizatzea eta errehabilitazio-tratamendua indibidualizatzea paziente bakoitzaren aurrerapenaren arabera.\nProiektuaren arduradunek hainbat bezero-talderi zuzentzen dizkiete bere fokua, Hezkuntza-munduaren kasua, non ahoskera arazoak goiz zuzentzea dute helburu. Baita osasun arloan ere; esaterako, errehabilitazio neurologikoko unitateetan. Eta logopedia kabineteen edo profesionalen mailan, logopeden lana osatzeko ere erabil daiteke tresna da.\nAzkenik, Rehabla hizkuntza berrien ikaskuntzaren ikuspegitik ere erabil daiteke; izan ere, aho-barrunbea bistaratzen duten avatarrak (eredu birtualak) erabiltzean, aplikazioa beste hizkuntza batzuen ikaskuntzan ahoskera hobetzeko ere erabil daiteke, ikaskuntza azkartuz.


Tailerrak: Nork egiten du zer? - Aradia Cooperativa\nParticipación Ciudadana · 27.04.2022\nTailerrak: Nork egiten du zer?\nInoiz pentsatu duzu nork egiten duen taldeko lanetako bozeramaile? Eta nork idazten duen azken testua? Edo nork kudeatzen dituen gatazkak? Nork hartzen duen parte gehien ikasgelan edo nork diseinatzen duen aurkezpena? Zalantzan jarri duzu inoiz egiten dituzun eginkizunek zure amaierako notari nola eragiten dioten?\nGaldera horiek eta beste asko dira Aradia Cooperativak eta Parte Hartuz-ek garatutako “Hezkuntzarako Ikerkuntza-Ekintza genero-desberdintasunak modu kooperatiboan argitzeko eta kudeatzeko” proiektua gidatzen dutenak, Emakunderen bekaren finantziazioarekin (2021-2022). Ikerketa honen helburua da agerian uztea nola generoak eragina duen talde lanetan gure gain hartzen ditugun zeregin eta rol motetan.\nZergatik? Izan ere, uste dugu banaketa horretan barneratu ditugun arau batzuk erreproduzitzen direla, eta arau horiek eragina dutela erantzukizun handiagoak nork hartzen dituen, nork hartzen duen gehiago hitza, nork koordinatzen duen Whatsapp taldea edo nork egiten duen ihes erantzukizunetik/zereginetatik ahalik eta gehien.\nHainbat arrazoirengatik oso garrantzitsua iruditzen zaigu “nork egiten duen zer” galdetzea. Besteak beste: 1) Atazen eta rolen banaketa (des)berdina ikusarazteko; 2) Taldeetan sortu daitezkeen ezinegonei edo ongizateei buruz hitz egiteko, edo 3) Irakasleek gure lanari buruz egiten duten balorazioan nola eragin dezakeen eta, horrekin batera, jartzen digun notak nola eragin dezakeen problematizatzeko.\nTailerra hobeto antolatzeko, eskertuko genizuke hurrengo estekan izena ematea:\nMila esker eta parte hartu!


Meatze-ondarea - Saint-Martin d'Arrossa\nFour des mines Saint-Martin d’Arrossa\nArrosako burdin meatzeen historia duela bi mila urte baino gehiago hasi zen.\nBurdin Aroan, Kristo aitzineko III. mendean, Larlako siderita zain aberatsa atzeman zuten. Lehen meatzeak zainaren gainean garatu ziren eta metalgintzako lantegiak horien inguruan plantatu ziren.\nOrain dakigunaren arabera, antzinaroan, hainbat kilometrotako meaziloak egin zituzten Larlan. Horien artean, gure aroko lehen mendeetan lurpean zilatua izan zen Pikasariko meaziloa aipatzekoa da. Antzinaroko metalgintzako berrogeita hamasei lantegi zerrendatu dira Larlan, eta pentsatzen da 2 000 tona burdina baino gehiago ekoitzi zituztela han, Burdin Aroaren bukaeran eta galo-erromatarren denboran.\nPizkundean eta Aro Modernoan, mea ateratzen segitu zuten, gero eta sakonago joanez. Meatzeak gero eta handiagoak ziren eta ibarreko olak eta labe garaiak hornitzen zituzten, hala nola Baigorri Etxauzko ola eta labe garaia eta Bankako labe garaia.\nXX. mendearen hastapenean, meatzeetako jardueraren azken denboretan, egitura haundiak eraiki zituzten, mearen ateratzeko, tratatzeko eta meatzearen jalgibidetik Ortzaizeko (orain Arrosako) geltokiraino garraiatzeko.\nHala nola, 1906an, teleferiko bat eraiki zuten (1800 m luze). Hau, mendebaldeko mazelan hasirik (Baigorriko aldean), Ustelegiko jalgibidea eta Arrosako aldeko bide bat lotzen zituen. Bide hori bagoin errotadunen ibilarazteko prestatua zen. Mea atera ondoan, beraz, airez eramaten zuten, bagoin errotadunak ibilarazteko bide horren hastapenean eraiki toberetaraino. Handik, bagoin batzuetan, mea plataforma inklinatu bateraino eramaten zuten. Plataformatik, burdin mea Pikasariko lantegiraino (320 m-ko goratasuna) igortzen zuten, hango hiru labeetan erretzeko. Siderita labeetan landuz, karbono dioxidoa kentzen zitzaion eta % 54 burdina zuen mea erdiesten zen. Gero, erre karbonatoa geltokiraino igortzen zuten, bigarren teleferiko bat erabiliz (1740 m luze). Ekoizpen horrek Bokaleko, Fumel-eko (Lot-et-Garona) eta Pauillac-eko (Gironda) labe garaiak elikatzen zituen.\nAzken jarduera horien denboran, Larlako meatzeetatik 250 000 tona mea atera zituzten. 1914an, zainaren ustiapena gelditu zen.\nMines de Larla – Saint-Martin d’Arrossa\nTravaux souterrains Mines de Larla


Revista Sustrai Aldizkaria. - Eusko Jaurlaritzak eta Orona Fundazioak eguneko 2.000 otordu banatu dituzte elkartasunez\n2020/05/11 | Albisteak\nArantxa Tapia Ekonomiaren Garapeneko eta Azpiegituretako sailburuak, Beatriz Artolazabal Enpleguko eta Gizarte Politiketako sailburuarekin eta Xabier Mutuberria Oronako Zuzendari Nagusiarekin batera, JAKIORO ekimena aurkeztu zuen, baserriko produktuetan oinarrituz, eta helburua du nekazaritzako soberakinaren zati bat bildu, prestatutako janari bihurtzeko eraldatu eta, Gurutze Gorriaren bitartez, hura banatzea. Horretarako, Guztion Artean ekimeneko pertsona boluntarioek parte hartuko dute, COVID-19ak eragin duen ekonomia-egoerak kaltetutako pertsonei zuzenduta.\nTapia sailburuak ekimen honen filosofia laburbildu zuen. “Horeca kanala itxi denez gero, elikaduraren sektorean soberakin gehiago sortu dira. Horregatik, merkaturatzeko kanal berriak ireki ez ezik, proiektu honen bidez, helburu hirukoitza beteko dugu: lehen sektorearentzako laguntza sendotu dugu, elikagaiak gutxiago alferrik galtzen dira, eta kolektibo kalteberenei laguntzen diegu. Ekimena lankidetza publiko-pribatuan eta HAZI Fundazioak sektoreari buruz duen ezagutzan oinarritzen da”.\nPeio Garciandia, Orona Kanpoko Harreman eta Erakunde Presentziako arduradunak adierazi zuenez, "gure gizartearentzat hain zaila den une honetan, gure proiektu sozio-enpresarialari ekin diogu, Orona Fundazioaren bidez, eta JAKIORO proiektua martxan jarri dugu krisi sozio-sanitario honek kaltetutako kolektiboen oinarrizko beharrei berehala erantzun ahal izateko".\nBeatriz Artolazabal Gizarte Politiketako sailburuak bere esker ona adierazi zuen, eta nabarmendu “lankidetza hori sare-lanaren adibide garbia” dela, “jasangarria eta kooperatiboa, pertsona kalteberenen onerako. Ekonomia zirkularra, gizarte-krisiko une hauetan, erakunde publikoen, enpresaren eta gizarte-arloko erakundeen sareen arteko lankidetzari esker”.


ZarautzkoHitza: “Bitik bi” – ZKE eskubaloia / Balonmano Zarautz\nZarautzkoHitza: “Bitik bi”\nDate: 9 abuztua, 2017Author: zkeeskubaloia 0 Iruzkinak\nZarautzko Hitzan argitaratua. Irakurri berria Hitzaren web-ean\n27-24 nagusitu da Eneko Goenaga eta Mikel Amilibiaren taldea, Espainiakoa, Tunisiaren kontra, Georgian jokatzen ari diren jubenil mailako Munduko Eskubaloi Txapelketan.\nBi jardunaldi eta bi garaipen. Hala izan da Mikel Amilibia oriotarra eta Eneko Goenaga zarauztarraren taldearen parte hartzea jubenil mailako Munduko Eskubaloi Txapelketan, Tbilisin (Georgia). Atzo Errusiaren aurka irabazi ondoren, gaur arratsaldean, bigarren jardunaldian, Tunisia mendean hartu dute Espainiako taldekideek, 27-24 eginda. Horietatik, 2 gol Goenagak markatu ditu, eta beste bat Amilibiak.\nBihar atseden hartu ostean, Serbiaren aurka neurtuko ditu indarrak Espainiako taldeak ostiralean, 12:00etan. Larunbatean, berriz, Mexikoko selekzioaren kontra ariko da, 16:00etatik aurrera. Partidak lotura honetan emango dituzte zuzenean.\nAurrekoa Aurreko sarrera: Eneko Goenaga y Mikel Amilibia juegan el mundial de Georgia con la selección juvenil\nHurrengoa Hurrengo sarrera: Tercera victoria de los #HispanosJuveniles en Georgia, con Amilibia y Goenaga


Hasiera - Zaraobe Institutua\nBigarren Hezkuntzako, Batxilergoko eta Lanbide Heziketako Institutua, Aiarako haran osorako erreferente kultural bihurtu dena.\nHeziketa zikloetarako matrikula\nMatrikulazioa Uztailaren 15etik aurrera\nAlbistea Matrikulazio gida\nZure ikastetxea izan nahi dugu.\nGure helburua aukerak sortzea da, zuk ikas dezazun!!\nGure eginkizuna gaitasunetan prestatzea da, zure autonomia, sormena, erronkak onartzea eta gizarte aldakor batera egokitzea sustatzen duten formulazio pedagogikoekin: ezagut gaitzazu.\nIdazkaritza birtuala, Orientazio zerbitzua…\nHezkuntza-eskaintza handia dugu. Zer nahi duzu?\nDBH, batxilergoak, heziketa zikloak, enplegurako prestakuntza, tituluak edo proiektuak. Eremu guztiak estaltzen ditugu!\nDBH, Zientzia eta Giza eta Gizarte Batxilergoak, Oinarrizko Lanbide Heziketa, erdi eta goi mailako zikloak. Fabrikazio Mekanikoa, Instalazioa eta Mantentze-lanak eta Soziosanitarioak arloetan espezializatuta gaude.\nForu Aldundiak edo Lanbidek diruz lagundutako ikastarorik nahi duzu? Baditugu!\nZerbitzu osagarriak eskaintzen ditugu: lan-poltsa, instalazioen alokairua...\nETHAZI edo ERASMUS bezalako proiektuak bultzatzen ditugu. Informa zaitez hemen.\nEman gure azken nobedadeen berri!\nEvents for 1 uztaila\nEvents for 2 uztaila\nEvents for 3 uztaila\nEvents for 4 uztaila\nEvents for 5 uztaila\nEvents for 6 uztaila\nEvents for 7 uztaila\nEvents for 8 uztaila\nEvents for 9 uztaila\nEvents for 10 uztaila\nEvents for 11 uztaila\nEvents for 12 uztaila\nEvents for 13 uztaila\nEvents for 14 uztaila\nEvents for 15 uztaila\nEvents for 16 uztaila\nEvents for 17 uztaila\nEvents for 18 uztaila\nEvents for 19 uztaila\nEvents for 20 uztaila\nEvents for 21 uztaila\nEvents for 22 uztaila\nEvents for 23 uztaila\nEvents for 24 uztaila\nEvents for 25 uztaila\nEvents for 26 uztaila\nEvents for 27 uztaila\nEvents for 28 uztaila\nEvents for 29 uztaila\nEvents for 30 uztaila\nEvents for 31 uztaila\nZalantzak, galderak? Gustura lagunduko dizugu!


BIDEBARRIETA KULTURGUNEAK, LA TENTACIÓN DEL PERDÓN, DONNA LEON IDAZLEAREN AZKEN ELEBERRIAREN AURKEZPEN EKITALDIA JASOKO DU OSTEGUNEAN – Bilbao Kultura\nHome » Berriak » Bilbao Kultura @eu » BIDEBARRIETA KULTURGUNEAK, LA TENTACIÓN DEL PERDÓN, DONNA LEON IDAZLEAREN AZKEN ELEBERRIAREN AURKEZPEN EKITALDIA JASOKO DU OSTEGUNEAN\nEkitaldia Bidebarrietako Liburutegiko ekitaldi aretoan izango da, arratsaldeko 19:30etik aurrera, sarrera librearekin, leku guztiak bete arte. Kulturan espezializatutako Alicia San Juan kazetariak aurkeztuko du. Ekitaldia streaming-ez jarraitu ahal izango da www.kulturguneatb.eus webgunearen bitartez\nBilboko Udaleko Kultura Sailaren esku dagoen Bidebarrieta Kulturguneak, La tentación del perdón (Seix Barral arg.), Donna Leon idazlearen azken eleberriaren aurkezpen ekitaldia jasoko du ostegunean, MAIATZAREN 10ean. Topaketa Bidebarrietako Liburutegiko ekitaldi aretoan izango da, arratsaldeko 19:30ean, sarrera librearekin aretoko leku guztiak bete arte, eta kultur gaietan espezializatutako Alicia San Juan kazetariak aurkeztuko du. Ekitaldia streaming-ez jarraitu ahal izango da www.kulturguneatb.eus webgunearen bitartez.\nEleberri beltzean espezialista den Donna Leonek (New Jersey, Estatu Batuak, 1942) Perugian eta Sienan (Italia) ikasi zuen eta 1981etik Venezian bizi da. Turismo gidari gisa egin zuen lan Erroman, publizitateko testu erredaktore moduan Londonen eta irakasle gisa Europako eta Asiako zenbait ikastetxe estatubatuarretan. Brunetti komisarioa protagonista duten hogei eleberri inguru argitaratu ditu, horien artean, intrigako eleberri onenaren sari garrantitsua lortu zuen Muerte en La Fenice (1992), Amigos en las altas esferas (2000) —CWA Macallan Silver Dagger Saria—, eta azkenengoak, Cuestión de fe (2010), Testamento mortal (2011) eta La palabra se hizo carne (2012).\nDonna Leon Sin Brunetti saiakera liburuaren egilea ere bada eta Paseos por Venecia gida-liburu atipikoaren hitzaurrea idatzi du. 26 hizkuntzatara, txinerara barne, itzuli diren bere liburuak benetako kritika eta salmenta fenomenoa dira Europa osoan eta Estatu Batuetan.\nEntrega berri honetan, komisario ezagunak, bere familiari zor dionaren, gizarteari zor dionaren, erabaki txarren ezusteko ondorioen eta bihotzetik sortzen den krimena barkatzeko tentazioaren artean banatuta dagoen emakumeari buruz ikertuko du. Questura (polizia buruzagitza) barruko filtrazio posibleen arazoari aurre egiten dion bitartean, Brunettik ezustean jasoko du Paolaren, bere emaztearen, lagun bat, oso arduratuta, seme nerabearen jarrera arraroa dela eta.\nAdiskidearen senarra konorterik gabe eta buruko kalte larriekin agertzen denean Veneziako zubi baten oinetan, Brunetti semearen portaerarekin erlazionatuta egon daitekeela hasiko da pentsatzen. Baina egiara daraman bidea, Brunettik ondo dakien bezala, ez da lerro zuena izaten; Gaspariniren bulegoan egindako erregistro zorrotzak, izeba zahar baten beherapen kupoi kopuru ez ohikoa erakusten du. Horrek, Veneziako osasun sistemaren kontrako iruzurra azaleratuko du.\n← BILBOKO ZINEMALDI FANTASTIKOAK – FANTEK, JUSTIN BENSON ETA AARON MOORHEAD ZUZENDARI ETA PROTAGONISTA DITUEN “THE ENDLESS” FILMA ESKAINIKO DU GAUR ARRATSALDEAN SEKZIO OFIZIALAREN BARRUAN\nBILBOKO ZINEMALDI FANTASTIKOAREN – FANT 24REN SEKZIO OFIZIALEAN LEHIATUKO DEN KARL R. HEARNEREN “TOUCHED” FILM KANADIARRAREN ESTATUKO PREMIEREA JASOKO DU BILBOK →


Maialen Chourraut: “Urrearen bila noa Riora nahiz eta anbizio handiko helburua den” – Gazteaukera Blog\nMaialen Chourraut: “Urrearen bila noa Riora nahiz eta anbizio handiko helburua den”\nBasque Teameko palistak duela gutxi lortu du Riorako txartela Seu d´Urgellen egindako izugarrizko selekzio probei esker\nMaialen Chourrautek (Lasarte-Oria, 1983) Rion abuztuan ospatuko diren Joko Olinpikoetara iristeko bide oso onean jarraitzen du. Izan ere, duela gutxi eskuratu zuen bertan lehiatzeko txartel nominala Seu d´Urgellen (Lleida) egindako izugarrizko selekzio proben ostean. Palista lasartearrak aitortu du pase hura lortzeko gogo askorekin zegoela: “Irrikitan negoen Rioko nere txartela nominala lortzeko eta azkenean hala izan da. Probetara nahiko jota iritsi nintzen bi aste lehenago izandako gripearen ostean baino banekien dena buruan zegoela eta orain begirada Rion erabat jarrita daukat”.\nDatozen jokoekin jada Basque Teameko kirolariak parte hartzen duen hirugarren aldia izango da. Beijing 2010ean hamaseigarren postua lortu zuen eta lau urte geroago Londres 2012an brontzezko domina eraman zuen etxera. Chourraut bere egoera profesional onenean dago gaur egun eta Riorako duen helburua erabat argi dauka: “Urrearen bila noa Riora. Kontziente naiz helburu oso anbiziosoa dela baina hura lortzeko ilusioa eta gogoak badauzkat”.\nDatozen hilabeteei begira Chourraut Rion izango da bi astez bai apirilean bai maiatzean gero Joko Olinpikoetan lehiatuko den kanalean entrenatzeko. Gipuzkoarrak onartzen du ez dela lehiatzeko toki erraza izango. Izan ere, kanala beste joko batzuetan bezain potentea ez izan arren, haren ezaugarriek ez dizkiote sentsazio onak transmititzen. Dena dela, “tokatzen dena da eta ahal bezain hobe egiten saiatuko naiz” aitortzen du palistak.\nOso hilabete gutxi geratzen dira zita olinpikorako baina Chourrauten agenda bete-bete dago. Riora egingo dituen bi bidai horiez gain, ekainean bi munduko probetan lehiatuko da lasartearra. Ondoren, uztailean deskantsatzeko asmoa dauka beregandik emaitza oso ona espero den Joko Olinpikoetan baldintza fisiko onenetan egoteko.\nGazteaukera\t2016-04-07T11:26:34+02:00\t2016/04/05|Elkarrizketak, Rioko Olinpiadak|Iruzkinik gabe


Tiro Nazionala, 1928 (Arg. Fototeka Kutxa)\nBidebietako Tiro Nazionala 1907. urtean sortu zen, Donostiako “Representación del Tiro Nacional de San Sebastián” elkartearekin batera. Elkarte horrek lehen lursaila erosi zuen eta, 13 urte geroago, 1920ean egin zuen lursailen erosketarekin, tiro-eremua osatu zuen. Horrela, orubeak 400 x 90 m-ko eremua hartuko du eta, denera, 32.429 m2 neurtuko ditu.\nGerra Zibilean frankistek Ondarretako presoak fusilatzeko erabili zuten.\n1960. urtean 10.000 m2-ko desjabetu zioten La Paz Poligonoa eraikitzeko.\n1970ko urtarrilaren 5eko Dekretu batez, instalazioak Movimiento Nacional-aren jabetza izatera pasa zen, baina frankismoaren amaierarekin Estatuarena izatera pasa zen. 1983ean Eusko Jaurlaritzari transferitu zioten eta, azkenean, Foru Aldundiaren eskuetan geratu zen.\nTiro Nazionalak momentu ezberdinetatik pasa da. 1907 eta 1936 urte bitartean kirol instalazioak izan ziren, baina Gerra Zibilarekin batera eta 1962. urtera arte militarren eta indar armatuen esku geratu zen. 1962ean berriro kirolerako berreskuratu zen itxi zen arte, 1984. urtean. Azkenik, 1996ean, eraitsi egin zen bere lekuan Salvador Allende parkea eraikitzeko, 1998. urtean inauguratua.\nTiro Nazionala Altzako Tokiko Bilduma\nBideoa: Tiro Nacional de Bidebieta (guzzyon)\nURRESTARAZU PARADA, Ion: “Hace 80 años: Un nazi en Bidebieta (1941-2021) “, in Donostiando bloga (2021-09-16)\nsortze data: 2017-05-21 / eguneratze data: 2021-09-20


Letren eta ilustrazioen batuketatik sortutako altxorra | Kultura | GARA\nLetren eta ilustrazioen batuketatik sortutako altxorra\nHaur eta gazte literaturaren inguruko hausnarketa proposatzen duen «Uhartearen altxorra» erakusketa Donostiako San Telmo Museora iritsi da lehenengo geldialdia Bilbon egin ondoren. Urtarrilaren 17ra arte da ikusgai letrek eta ilustrazioek bat egiten duten eremua.\n«Testuaren artearen eta ilustratzailearen artearen batuketa uste baino maizago gertatzen da, eta hori ezagutzen ez dugun altxorra delako sortu dugu hau». Koldo Izagirre idazle eta erakusketako edukien arduradunaren hitzek agerian uzten dituzte “Uhartearen altxorra”-ren ardatzak: literatura bera, eta hura irudikatzen duten ilustrazioak. Mariasun Landa, Juan Kruz Igerabide, Mikel Valverde, Karlos Linazasoro, Eider Eibar, Bernardo Atxaga, Antton Olariaga... Idazle zein ilustratzaile, denak izan dira lehenago ala geroago umeentzako ipuinen erreferente, eta haien lanak daude ikusgai San Telmo Museoan.\nHaurrentzako eta gazteentzako euskarazko literaturatik sortutako pertsonaia, ilustrazio, gai eta garaiek osatzen dute Donostiako San Telmo Museoko Laborategian urtarrilaren 17ra bitartean ikusgai dagoen doako erakusketa. San Telmo Museoak, Donostiako Liburutegi Nagusiko Haur Sailak eta Dijitalidadea enpresak elkarlanean antolatu dute, eta Juanba Berasategi izan zen zuzendari artistikoa.\n80ko hamarkada abiapuntu\nHaur eta gazte literaturako pertsonaiak ageri dira erakusketan, baina bilduma ez da soilik umeentzat. «Aintzat hartu ditugu gurasoak, hezitzaileak eta komunikabideak ere; publiko guztientzako pentsatua dago». Eta hala dela dirudi, garai desberdinetako haur eta gazte literatura islatzen baitu erakusketak. Azken hamarkadako sorkuntzez gain, 1984an Bernardo Atxaga idazleak sortu eta Antton Olariagak marraztutako Jimmy Potxolo pertsonaia ageri da tauletako batean, esaterako. Baita Mikel Valverde eta Atxaga beraren Bambulo ere.\nMundua ehun liburutan «interpretatzeko» sortu dute erakusketa. Errealismo fantastikoa, zientzia-fikzioa, abentura liburuak, umorea, misterioa eta polizia nobelak tartekatu dituzte literaturari buruzko «hausnarketa» egiteko. Askotarikoak dira, hortaz, erakusketa osatzen duten ehun ipuinak.\nKoldo Izagirre idazleak egin du erakusketa osatzen duten liburuen hautaketa. 1980ko hamarkadatik 2010era bitarteko lanak biltzea izan zuen hasierako asmoa, baina aurreragoko batzuk ere hautatu ditu. Horrenbestez, Aitziber Alonso, Eider Eibar, Bruno Hidalgo eta Marimar Agirreren ilustrazioak ere ikusgai daude.\nErakusketaren egitura ez da kronologikoa; gaika antolatuta dago. Paneletako ilustrazioekin eta pertsonaien esanekin batera, taula bakoitzaren ertz batean pertsonaien izenak daude zerrendatuta. Baina zerrenda luzeak dira, eta ez dute zertan ondoan daukaten pertsonaiaren izenak izan; zenbaitetan beste panel batzuetan daude pertsonaia horien irudiak. Horrela, joko baten modura planteatu dute erakusketa; baliteke ikusleak ezer baino lehen izena irakurtzea, eta, pisten bidez, pertsonaia bilatu behar izatea, ondoren.\nIlustrazioak agertzeaz gain, erakusketa osatzen duten pertsonaien liburuetan lantzen diren gaien zerrendak ere ikusgai daude jarri dituzten tauletan. Bakardadea, migrazioa, adopzioa, Downen sindromea, haztea, sexismoa, nortasuna, zahartzaroa... Egunerokotasunarekin lotu nahi izan dituzte erakusketaren edukiak, eta, gaiekin batera, idazle eta ilustratzaileen aipuak ere bildu ditu erakusketak.\nHaur Liburutegi Nagusian, erakusketarekin lotuta dauden 100 libururekin sortutako txokoa sortu da, halaber. Liburuok esku artean erabili ahal dira.\nIkastetxeei zuzendutako bisita didaktikoak ere eskaini dira eta txanda guztiak bete dira. Hala ere, ikastetxeek izena eman dezakete erakusketa bere kasa ikusteko. Hori eskatzen duten taldeei gida didaktikoa bidaliko zaie. Eskaerak stm_erreserbak@donostia.eus helbide elektronikoan egin behar dira.\nHaurrentzako eta gazteentzako euskarazko literaturatik sortutako pertsonaia, ilustrazio, gai eta garaiek osatzen dute Donostiako San Telmo Museoko Laborategian urtarrilaren 17ra bitartean ikusgai den doako erakusketa.


goiztiri euskaltegia: 2020/03\nTamara Delgado AIZU! aldizkarian\nTamara Delgadok ere euskara ikasi zuen AEKn. AEK- Jendea dokumentalean ezagutu genuen eta bere esperientziak AIZU! aldizkarian partekatu ditu.\nPasa den mendeko bigarren erdian sortu zen goierritar honek hamabost bat urte eman zituen Euskal Herritik kanpo bizitzen.\nRuben Sanchez hobeto ezagutu nahi al duzue? Bertsolaria eta bertso eskolako irakaslea da, AEK-ko irakasle ohia, Konpost musika taldeko abeslaria, Hondarrak eleberriaren egilea...\nHelduaroan euskara ikastearen inguruan mintzatu da AIZU! aldizkarian. Irakurri eta gozatu!\nGoya saria irabazi duen AEKren ikaslea AIZU! aldizkarian\nIñaki Madariaga Gil Meatzaldeko AEK-ko ikaslea da. Horretaz gain, Goya saria jaso zuen 'El Hoyo' filmaren efektu bereziengatik. AIZU! aldizkarian berarekin mintzatu dira.\nTaldeak ezagutzen: Aniztasuna\nHilabete honetan hiru AISA talde jarri dira martxan Ordizian, bi goizekoak eta bat eguerdi partekoa. Goizeko talde horietako bat dugu Aniztasuna. Jatorri ezberdinetako kideak daude bertan eta horregatik bururatu zaie izena. Barrena jauregiaren kanpoaldean ateratako argazkia ere bidali digute, euren berri izan dezagun.\nGoya saria irabazi duen AEKren ikaslea AIZU! aldiz...


Ikusmin handia eraginda zuen gaurko mobilizazioak. Asteotan hedabideak gora eta behera ibili dira eta Euskal Herri osoan unibertsitate ereduari buruzko eztabaida mahaigainean jarri du ikasle mugimenduak. Debatea desitxuratzen saiatu dira batzuk ikasleriaren benetazko lema ezkutatu nahian: “Arazoa ez da errektore hau ala bestea, unibertsitate eredu hau zein dominazio sistema hau baizik”. Horregaitik, gaur ikasleriak Leioa bete du beraien apustua zein den argi utziz.\nGoizean goizetik Leioako kanpusa hartu du Ertzaintzak. Unibertsitatean gutxitan ikusitako presentzia poliziala izan da gaurkoan:\nMobilizazioa hastekoa zen orduan Mikel Laboa plaza jendez gainezka zegoen baina, Gasteizetik zetozen busetan poliziak ikasleak banan banan identifikatu ditu eta horregatik atzerapenez hasi da mobilizazioa.\nMartxa hasi denetik ikasleen aldarrikapenen aldeko oihuek ez dute etenik izan. Milaka ikaslek “Ikasle Borrokaz Gurea Eraiki” pankarta atzean bira zaratatsua eman diote Leioako kanpusari beraien haserrea erakusteko.\nMilaka ikasle manifestazioan #GureaEraiki pic.twitter.com/ziBoQfYuCt\n— Ikasle Abertzaleak (@IAbertzaleak) 2016(e)ko azaroak 24\nMagisteritzako fakultatearen parean ertzainak oldartu, manifestazioa zatitu eta zuzenean ikasle bat atxilotu dute. Hemen karga horren txiolari batek grabatutako bideoa:\n— MONSTER withøut name (@HausofMai) 24 de noviembre de 2016\nHala ere, ikasleriak aurrera jarraitu du berriro Mikel Laboara heldu arte. Bertan manifestazioa bukatutzat eman da.\n[#GureaEraiki] Ikasleen aldarria argi: Hezkuntza herritik eta herriarentzat! pic.twitter.com/cqDLOrg4eV\n— Topatu (@topatu_eus) 24 de noviembre de 2016\nBehin hori, ikasle talde batek EHUko errektoretzara sartu nahi izan du ikasleen exigentziak bertara eramateko baina, ertzaintzak sarrera ukatu die indarrez. Istilu gehiago sortu dira horren harira non ikasle eta poliziak aurrez aurre jarri diren.\nLeioako mobilizazioaren laburpen bideoa:\nArratsaldean, goizeko gertaeren harira ikasle mugimenduak prentsaurreko jendetsua egin du Arriagan. Bertan, EHUk ikasleria nola erreprimitu duen salatu du eta ikasleek autodefentsan erantzun behar izan dutela azpimarratu. Azkenik, EHUren unibertsitate sistema baztertuz eredu propioa eraikitzera deitu du mugimendua.\nSarrera honetako edukiak Topatu, Leioatik eta Haraba-ko proiektu komunikatiboen lankidetzarekin sortu ditugu\n24 azaroa, 2016 25 azaroa, 2016 bilbobuiakaBerriak,Ikasle Mugimendua,Sin categoría\nPrevious Post #HUMozalikEz-ek San Mamesen egin du azaroaren 24ean Leioara joateko deialdia\nNext Post Ia 1000 sinadura lortu dituzte egun bakarrean Gradu Bikoitzeko Euskarazko ikasleek Sarrikon


Udako GUKA magazina: seigarren eta azken atala - Azpeitia - uztarria.eus\nUdako GUKA magazina: seigarren eta azken atala\nUztarria.eus 2021-08-06 22:00\nSeigarren atalarekin amaituko da udako GUKA magazina, eta azken saioan Gorka Peñagarikano kazetaria Manuel Arregirekin eta Jon Egigurenekin elkartuko da. Zestoan egingo dute topo, eta Aizarnara egingo dute ibilbidea. Buelta luzearen ostean, hasitako lekuan amaituko dute bidea, Zestoan.\nUrola Kosta eskualdea osatzen duten txoko, istorio eta protagonistei ahotsa ematea izan du helburu orain arte GUKA magazinak, eta helburu bera eduki du udako GUKA magazin bereziak ere. Ostiralero egon da ikusgai atal berria UKTko tokiko hedabideetan, Urola Kostako Hitzan eta Erlo Telebistan, eta bertan, Andoni Elduaienek, Mireia Galarzak eta Gorka Peñagarikanok udan zehar eskualdean egin daitezkeen plan proposamenak landu dituzte.


Lehen erranak deklaratzen eta\nfirmatzen dira exenplu seinalatu batez\nOrdea dotrina hunen guziaren agerikiago erakuste gatik, hemen ezarri nahi dut peza ekzelent bat san Bernaten historioatik atherarik, hura eskiribatzaille iakinsun eta antzetsu baten eskiribuetan kausitu dudan bezala; hunela dio bada. Gauza aruntera da Iainkoaren serbitzatzen hasten diren guzientzat kasik, eta oraino frogatu eztutenentzat zer den Iainkoaren graziaz gabetzea, eta nola gauza espiritualak aldizkatzen diren, sentimenazko debozioneko gustu eta Iainkoaren bidean lehiatzera gonbidatzen dituen argi eder hura eskasten zaienean, bere hala, hats bahitzea, eta bihotz urritasunean eta tristezian erortea. Iakinsunek eta adituek arrazoin hau emaiten dute haren gainean: arrazoinezko naturalez aezin hainitz dagokeiela goseturik, eta zenbait, ala zeruko, ala lurreko plazerik gabe. Bada nola bera baino gorago alxaturikako arimak gaineko plazerak frogatuz, errazki ukho egiten baiterauezate ikusten diren gauzei; halaber, noiz ere Iainkoak hala ordenaturik, bozkario espirituala eramaiten baitzaie, ikusirik ere bertze alde gabetuak direla gorputzeko konsolazioneez, eta oraino usatuak ez izanez pazienziarekin begira egoitera egiazko iguzkia bihur dakien artean, iduritzen zaie eztirela, ez zeruan, ez lurrean, eta bethiko gau batetan ehorzirik dauntzala, hala non, bulharretarik khentzen diren haur xumeak bezala, ehk ere bere konsolazionetako bulharrak galdurik, langiatzen, plainatzen, eta prinzipalki bere buruaren unhagarri egiten baitira. Hori bada erraiten dugun bidean gertatu zitzaion Geoffre Peroneko zeritzon konpainiako bati, iarri berria zenean Iainkoaren serbitzuan; hura berehala idor eginik, konsolazionez gabeturik, barreneko ilhunbez betherik, hasi zen bere munduko adiskideez, ahaideez, utzi zituen onhasunez orhoitzen, eta bide hartaz hain tentazione bortitz batez akometatu izan zen, non hura ezin estaliz bere egitatetan haren fidagoetarik batek hori ezagutu baitzuen, eta hari sotilki hurbildurik, hitz emeez erran baitzioen ixilik; Geofre, zer erran nahi du horrek? Orduan Geofrek barreneko hatsbeherapen batez: ah! anaia, ihardetsi zioen, sekulan bizi naizeino enaiz alegera izanen. Bertze lagun hura halako hitzez bihotzean ukiturik anaiak ohi duen amudio batez, berehala ioan zitzaion San Bernardo bien aita espiritualari zen guziaren erraitera. Gizon saindu hura, perilla ikusirik, sartu zen eliza handik hurbil batetan harentzat Iainkoari othoitz egiteko, eta Geofre bizkitartean tristeziaz hondaturik, burua harri baten gainean pausaturik, loakhartu zen. Baina gutiren buruan biak iaiki ziren, bata orazionetik eskatu zen grazia ardietsirik, eta bertzea lotarik, hain begitarte emerekin eta arraiarekin, non haren adiskide maiteak, hain mudanza handiz eta ustegabekoz espantaturik eta miretsirik, ezin egon baitzen hari bere arrankurak maiteki egin gabe lehenxe ihardetsi zioenaren gainean. Geofrek berriz ere erran zioen: lehen erran baderautzut eninzela sekulan alegera izanen, orai seguratzen zaitut enaizela sekulan triste izanen.\nHorrela ioan zen gizon debot haren tentazionea: ordea historia hunen gainean orhoit zaite Filothe maitea.\nLehenbizirik, Iainkoak komunzki zeruko atseginak aitzinetik nolazbait dasta arazitzen derauztela haren serbitzuan sartzen direnei, hekin atheratzeko lurrekoetarik, eta hei bihotz emaitekotzat Iainkozko amorioaren ondoan ibilteko, ama batek egiten duen bezala, eztirik emaiten duenean bere dithi mokoaren gaiean, haurrari bulharraren hararazitzeko.\nBigarrenean, orhoi zaite Iainko amolsu hark berak halarik ere batzutan, bere ordenanza sainduaren arauera, edekiten deraukula konsolazionetako ugatza eta eztia, arren horrela hertsirik gadutzala dulzezkorik gabe ikhas dezagun nardaduretan eta tentazionetan frogaturikako debozione sendoago baten ogi idorretik eta sailletik iaten.\nHirurgarrenean, Iakin ezazu tentazione xoil handirik alxatzen dela idortasunen eta agorteen artean, eta orduan tinkhets iharduki eta hari behar dela tentazioneen kontra, zeren ezpaitira Iainkoa ganik heldu, baina idortasunak pazienziaz iasan behar dire, Iainkoak ordenatu dituenaz gero gure indarrak frogatzea gatik.\nLaugarrenean, eztugula nihoiz ere bihotza galdu behar barreneko ilhunbeak edo unhadurak gatik, ez eta erran Geofrek bezala, sekulan enaiz alegera izanen; zeren gaua denean iguriki behar diogu argiari; berriz ere ahal dukegun denbora espiritual ederrenean, eztela erran behar, enaiz sekulan unhatuko; ez, zeren zuhurrak dioen arauaz, zori onezko egunetan orhoitu behar da zori gaitzaz. Esperanza behar da nekhe-trabailluetan, eta beldur behar da ongi doakunean, eta batean bezanbat bertzean ere bethi behar da humil iarri.\nBortzgarrenean, beregaineko erremedio bat dela gure gaitza agertzea eta erakustea deskansa gaitzakeien adiskide espiritual bati.\nFinean, hain premiazko abisu hunen serratzekotzat, orhoitzen zaitut gure Iainko onak eta gure etsaiak, gauza guzietan bezala, hautan ere elkharren kontrako xedeak eta nahiak dituztela; ezen Iainkoak nahi gaitu bihotzeko idortasunen bidez ekharri bihotzeko garbitasun handi batetara, nahi du ukho oso bat egin diezegun ukhitzen zaizkigun guziei, haren serbitzuaz doanean, bai eta gure buruaz beraz osoki billus gaitezin; ordea espiritu gaixtoa enseiatzen da nekhadura hetaz baliatzera guri bihotzaren galarazitzeko, gure bihurarazteko sensuetarako plazeretara, eta finean hala egiteko, non bertzeen eta are gure buruaren beraren unhagarri gerta gaitezin, debozione saindua baia eta gaizki aipha dadintzat; baina bazarraizte eman derauzkitzudan irakhasmenduei, hagitz emendatuko duzu zure prefekzionea penadura hekin artean eginen duzun lanaz eta eserzizaz, zein pneazko solhasa ezpaitut serratu nahi, oraino hitz hau zuri erran gabe. Batzutan gustugabetasunak, agorteak eta idorteak heldu dira gorputza ez ongi aurkituz, hala nola sobera beillatuz, nekhatuz, barurtuz, guzia kausitzen denean unhaturik, logaleturik, zapaturik eta bertze horrelako maneraz gaitzturik, zeren trabu hek gorputzari datxezkolarik, espiritua ere trabatzen dute, bata bertzearekin hersiki iuntatuak eta amarratuak izanez. Bada halako orduetan bethi orhoitu behar da bertuteko akzionerik hainitz egiteaz gure espirituaren eta gaineko borondatearen puntaz, zeren dirudielarik gure arima lo datzala eta logalez edo unhez tontorik dagoela, badarik ere gure espirituko akzioneak xoil dire hargatik Iainkoaren gogara. Orduan ahal derrakegu espos sakratuak bezala; ni natza lo, bainan ene bihotza dago ernerik. Eta lehen erran dudan bezala, baldin gustu gutiago bada horrela egiteaz, halarik ere merezimendu eta bertute geiago da; bainan horrelakork gertatzen denean erremedioa da gorputzari indar berriak emaitea zenbait legezko arin eta alegeragarriz. Hala San Franzesek ordenatzen zerauen bere fraidei halako neurriz hari zitezila bere lanen egiten, non espirituaren indarra elezaten sobera zapa.\nEta Aita lorios hartaz minzo garenaz gero, behin espirituko melankolia hain barren batek hura akometatu zuen, non ezin baitzegokeien hura erakusi gabe bere egiteko maneretan; zeren nahi bazuen bere fraidekin solhasik egin, izen zezakeien, hetarik apartatzen bazen, gaizkiago zen, iangabeak eta gorputzeko sebadurak hura akabatzen zuten, eta orazioneak berak hura etzuen nihola ere arintzen. Bi urthez egon zen erremangu hartan, hala non iduri baitzegokan iainkoak hura osoki utzi zuela; ordea azkenean halako tormenta garratza humilki pairatu ondoan, gure salbatzailleak berehalako aldi batez kalma eta bake doatsu bat bihurtu zioen. Hori erran nahi da Iainkoaren serbitzari handienak ere horrela inharrotsten direla, eta xipienek eztutela miretsi behar zenbait aldiz hala erabilten badira.


jazarpen - Elhuyar dictionaries\n1 iz. persecución, embestida, agresión\njuduen jazarpena: la persecución de los judíos\n2 iz. acoso\npoliziaren jazarpena ezin izan zuen jasan: no pudo resistir el acoso de la policía\n3 iz. (Kir.) [txirrindularitzan] persecución\njazarpen sexual; sexu-jazarpen\njazarpen *Examples are automatically obtained from dabilena\n...jazarpen\t...eten Frantziak iheslarien eta abertzaleen aurkako jazarpena , baina elkarrizketak amaitu ondoren indarberritu egin zen e...\n... dute sexu abusu eta jazarpen eta sexuagatiko jazarpen egoerak zeintzuk izan daitezkeen argitzeko. Lucas ...\nGertaerek II. Mundu Gerra aurreko juduen jazarpena oroitarazi zioten Raphael Thelen Der Spiegel astekariko ber...\n... zuen atzo Purna Senek, NBE Emakumeak erakundeak sexu jazarpenaren arloan duen koordinatzaileak.\n...u egin izanaren zantzuak aurkitu ditu auzitegiak. « Jazarpen judiziala» salatu du Generalitateak...\n...uner alemaniarra eta Anastazia Kuzmina eslovakiarra. Jazarpeneko proban aritu ziren atzo biak nor baino nor. Larunbatean, es...\n...juduen bizimodu tradizionala desegiten hasita dago, eta jazarpen barriak, iraultza sozialak eta emigrazino handiak holokaust...\n...zuten. Ávilan aipatutako gazteak Daziano pretorraren jazarpena sufritu zuten. 304ean plazaratutako jazarpenaren laugarren ...\n... egin zuten istant beretik, oraindik tantakako jazarpenaren aurpegia emateko ausardia ez zuen burgiar baten eskutik.\nEI Libian jasaten ari den jazarpenarekin lotura zuzena dauka erasoak, adituen arabera. Libia kaosean...\nDenontzako mundu hobe bat nahi badugu, argi izan behar dugu bizimodu duina izateko baldintzak sortu behar ditugula desberdintasunak, gerrak eta indarkeriak, jazarpen politikoak, analfabetismo kronikoak eta beste egoera batzuek jotako lekuetan, horrek guztiak segurtasunik ez izatea eta etorkizuneko aukera gutxi edo bat ere ez edukitzea baitakar.>\nEtengabeko jazarpenak eta kikildurak eragindako beldurrei eta kezkei erantzuna ematen saiatzean datza.>\nConsiste en tratar de dar respuestas a los temores y miedos generados como consecuencia de la persecución y amedrentamiento permanente.\nHala ere, testuinguru horretan, Euskal Herriak ekintza terrorista eta herritar askoren jazarpen fisiko eta psikikoa pairatzen duela azpimarratu behar da oraindik ere. Ekintza eta jazarpen horiek kontsiderazio ezberdinetan funtsatzen dira, onartezinak denak.>\nEn este contexto, sin embargo, continúa siendo preciso subrayar que el pueblo vasco sigue soportando la acción terrorista y la persecución física y psíquica de muchos ciudadanos, en base a distintas consideraciones todas ellas inaceptables.\nEtsai "natural" honek eta gobernuaren tropen aldetiko etengabeko jazarpenak karlistei -gehienbat laia bertan behera utzi duten baserritarrek- atsedena hartu edota berrantolatzea eragotzi egiten die.>\nEste enemigo "natural" y la continua persecución por parte de las tropas gubernamentales impiden a los carlistas -en su mayoría, campesinos que acaban de abandonar la laya- la posibilidad de reorganizarse o descansar.\nAurreko urtean bezala, jazarpen eta eraso sexistei aurre egiteko emakumeak indarra eta beren buruenganako konfidantza edukitzea dira zabaldu nahi diren mezuak.>\nComo en ediciones anteriores, el objetivo principal es transmitir a las mujeres una imagen de fuerza y de confianza en sí mismas a la hora de enfrentar acosos o agresiones.\nJazarpen eta eraso sexistei aurre egiteko emakumeak indarra eta beren buruenganako konfidantza edukitzea dira zabaldu nahi diren mezuak>\nEl objetivo principal es transmitir a las mujeres una imagen de fuerza y de confianza en sí mismas a la hora de enfrentar acosos o agresiones.\nEsan dugun bezala, helburua langile klasean sentsibilizazio lana egitea, eta jazarpen eta diskriminazio egoerak saihestea da.>\nPretende sensibilizar en torno a este tema a toda la clase trabajadora y prevenir cualquier caso de discriminación y de agresión.\nHezkuntza-arloko jardun protokoloa: sexu-jazarpen eta sexu-abusu egoeretarako (2016ko azaroak 15) :: Eudel>\nProtocolo de actuación Acoso y abuso sexual ámbito educativo (15 noviembre 2016) :: Eudel\nDokumentuak» Protokoloak» Hezkuntza-arloko jardun protokoloa: sexu-jazarpen eta sexu-abusu egoeretarako (2016ko azaroak 15)>\nDocumentos» Protocolos» Protocolo de actuación Acoso y abuso sexual ámbito educativo (15 noviembre 2016)\nProtokoloak gai honen inguruan dagoen araudiaren errepasoa egiten du, definitu egiten du zer den sexu-jazarpena eta zer den jazarpen sexista, eta hauek argiago ikusteko adibideak aurkezten ditu.>\nLegearen 43. artikuluari, jazarpen sexistari buruzkoari dagokionez, legea onartu zenetik Ogasun eta Herri Administrazio Sailak eta Herrizaingo Sailak lau agindu kaleratu dituzte.>\nEn relación al artículo 43 de la ley, sobre acoso sexista, desde la aprobación de la Ley se han publicado cuatro órdenes por parte de las Consejerías de Hacienda y Administración Pública y de Interior.\nJazarpen larrien artean honako hauek daude: Sexu-xantaia, giro-jazarpena eta jazarpen sexista, eta errepresaliak hartzea jazarpenak salatzen dituzten lagunen kontra. Eta jazarpen arinen artean honakoak daude: adierazpen iradokitzaileak eta desatseginak, tankera edo itxurari buruzko txisteak edo adierazpenak, eta nahita egindako hitzezko abusu lizunak; edo lanlekuetan irudi edo poster pornografikoak jartzea.>


Gazteguneko eta Gaztetxokoko jarduerak martxoan izango dira - Deia\nGazteguneko eta Gaztetxokoko jarduerak martxoan izango dira\ndeia.eus 08.02.2020 | 19:26\nGazteguneko eta Gaztetxokoko jarduerak martxoan. www.arrigorriaga.eus\nGazteguneko eta Gaztetxokoko jarduerak martxoan.\nBILBO. Gazteguneko eta Gaztetxokoko jarduerak martxoan izango dira bai Gaztetxokoan eta bai Abusu zentro soziokulturalean. Arrigorriagako nerabeei zuzendutako programak dira.\nGaztetxokoari dagokionez, honako jarduera hauek gauzatuko dira, ostiraletan, 17:00etan: Martxoaren 1ean inauterietako maskaren mintegia ospatuko da, hain bereziak diren jaiekin bat etorriz. Martxoaren 15ea,n opari-mintegi bat antolatuko da aitaren egunari begira: horretarako, katilu bat pertsonalizatu eta posta-txartel bat idatziko dute. Martxoaren 22an emango zaio amaiera hilabeteari: irabiaki osasuntsuen mintegia antolatuko da.\nGaztegunearen programazioari dagokionez, mintegi guztiak 18:00etatik aurrera hasiko dira. Martxoaren 1ean inauterietako festa dibertigarria ospatuko dugu, eta mozorrotzera animatzen zaituztegu. Martxoaren 3an sukaldaritza-mintegia antolatuko da zapore bereziekin.\nMartxoaren 10ean, emakumeen nazioarteko egunaren inguruan kontzientziatzeko helburuarekin, sentsibilizazio-jarduera bat aurreikusi da egungo nerabeek entzuten dituzten abestien inguruan. Abestietako letrei eskainiko zaie arreta, eta emakumeen rola aztertuko da. Ondoren, kolaboraziozko irudikapen grafikoa egingo da.\nJarraian, martxoaren 16an mintegi bat antolatuko da aitaren egunaren harira: bertan, kokedama izeneko landareak landatuko dira, goroldio- eta substratu-bola baten gainean eta loreontzirik gabe. Martxoaren 17rako ginkana botaniko bat aurreikusi da udalerriko neska gazte baten eskutik, zuhaitzaren egunaren gertutasuna dela-eta, eta, azkenik, martxoaren 31n billar-topaketa ospatuko da.\nDoako jarduera ireki horietan parte hartzeko, interesdunek Gaztegunera bertaratu beharko dute aurretik izena emateko.\nMartxoko programazioa jada abian dago, eta apirilerako oinetakoak apaintzeko mintegi bat eta sukaldaritza-tailer bat prestatzen ari dira Abusun. Gaztegunean honako jarduera hauek antolatuko dira: irteera Break on stage kale-kulturari buruzko ikuskizunera, Cluedo erreala eta Aste Santuko programazio berezia. Azken hori honako jarduera hauek osatuko dute: sukaldaritza-tailerra rkt modelaketarekin, oinetakoak apaintzeko tailerra, henna-tailerra, txokolatea marrazteko jarduera, futbolin-topaketa eta dantza-tailerra.\nFallece de un infarto un hombre cuando subía al monte Arnotegi de Bilbao\nUn bilbaino capitanea investigaciones internacionales sobre violencia machista\nLos restos de carne y pescado se podrán depositar en el contenedor marrón\nEl incendio de un coche afecta al tejado de una iglesia en Zeanuri


Lazkaon festa egingo dute minbizia duten haurrak animatzeko. Noticias de Gipuzkoa\nLazkaon festa egingo dute minbizia duten haurrak animatzeko\nM.A - 2016(e)ko uztailaren 1a, ostirala - 08:49etan eguneratua\nlazkao - Minbizia duten haurrei gizartearen berotasuna emateko asmoz elkartasunezko festa bat antolatu dute biharko Lazkaon Aspanogi Gipuzkoako haur minbizidunen familien elkarteak eta NerGroup enpresa taldeak. Goizeko 9.00etan hasita egun osoa hainbat ekintza egongo dira. Goizean Esparru mendira hiru igoera mota izango dira: oinez, korrika eta bizikletan. Igoera herrikoia izango da, eta edonork parte ahal izango du. Atleta batzuk ere parte hartuko dute korrikako igoeran, besteak beste, Maite Maiora eta Iñigo Lariz. Goizeko irteeraren ondoren ekitaldiak hasiko dira. 10.30etik 11.30era herri kirolak egingo dituzte, Lazkaoko plazan. Ordu erdi lehenago hasiko dira haurrentzat tailerrak, puzgarriak eta apar festa 13.00ak arte iraungo dute, eta ondoren sari banaketa egingo dute. Berotasuna emateko, herri bazkaria ordu berean hasiko dute, 13.00etan. Bazkalondorenean, 15.30ean hasita, magoa puzgarriak eta apar festa egongo dira. Pirritx, Porrotx eta Marimotots pailazoak, berriz, 17.30ean inguratuko dira Lazkaora eta Lazkao Txiki musika eskolakoen kontzertua 19.30ean izango da.\nAspanogi elkarteak NerGroup taldearen laguntza jaso du, baina ez bakarrik laguntza ekonomikoa. Izan ere, jaialdiaren gastuak finan-tzatzeaz gain, taldeko enpresetako 45 langilek boluntario lanak egingo dituzte. Biharko egunean denera 150 lagun inguru ariko dira Lazkaon boluntario lanak egiten. Bestalde, biltzen den diru guztia Aspanogi elkartearentzat izango da. Jaialdiaren helburua minbizia duten eta gaixorik dauden haurrei gizartearen berotasuna, babesa, eta animoa ematea da, baina horrez gain, Aspanogi elkarteak egiten duen lana eta egoera ezagutzeko aukera aproposa izango dute bihar Lazkaora hurbiltzen diren guztiek. - M.A.